**ПРОТОКОЛ ОТ ДВАДЕСЕТ И ТРЕТОТО ЗАСЕДАНИЕ НА ОБЩИНСКИ СЪВЕТ-РУСЕ**

**Проведено на 22 юни 2017 година, начало 09:00 часа**

 От общо 51 общински съветници присъстваха 50, отсъства Нина Крушева. Заседанието бе открито и ръководено от чл.-кор. проф. Христо Белоев.

 **Чл.-кор. проф. Хр. Белоев:** Моля, заемете места в залата. Започваме, да стартираме проверка на кворума. Проверка на кворума, който не е гласувал. 37 общински съветници са се регистрирали с устройствата, видимо има повече в залата. Имаме кворум, можем да започнем. Първо, предоставям думата на председателя на Общинската избирателна комисия господин Станчев.

 **Г-н А. Станчев:** Уважаеми общински съветници, във връзка с …

 **Чл.-кор. проф. Хр. Белоев:** Моля за тишина в залата.

 **Г-н А. Станчев:** … встъпването в длъжност на общинския съветник Галин Тодоров Григоров като областен управител на област Русе, със свое решение №310 МИ от 05.06.2017 г. ОИК прекрати неговите пълномощия и обяви за избран следващия от …

 **Чл.-кор. проф. Хр. Белоев:** Колеги, моля за тишина в залата.

 **Г-н А. Станчев:** … следващия от листата на местна коалиция Патриотите – ВМРО, а именно Валери Игнатов Матеев. Моля, господин Матеев да заповяда. Моля, да повтаряте след мен. „Заклевам се в името на Република България да спазвам Конституцията и законите на страната, и във всичките си действия да се ръководя от интересите на гражданите от Община Русе и да работя за тяхното благоденствие. Заклех се.“

Господин Матеев положи клетва и подписа клетвена декларация.

 **Чл.-кор. проф. Хр. Белоев:** Валери Матеев вече се закле и оттук нататък пълноценно участва в заседанията на Общинския съвет. В началото на заседанието ви уведомявам, че с протокол от заседание на групата общински съветници Патриоти – ВМРО – Глас народен за председател на групата общински съветници е избран Иво Пазарджиев. Обсъждане на дневния ред, имате думата за предложения по дневния ред. Не виждам, гласуваме дневния ред.

**КВОРУМ – 48. С 48 гласа „за”, 0 „против” и 0 „въздържали се” така се прие следния**

**ДНЕВЕН РЕД**

1. **К.Л 535** Откриване на процедура за предоставяне на концесия за услуга на обект Пристанище за обществен транспорт с регионално значение Пристис – обект – публична общинска собственост
2. **К.Л. 536** Откриване на процедура за приватизация на самостоятелен обект в сграда с идентификатор 63427.2.2136.4.24 и административен адрес, гр. Русе, ул. Борисова №51, вх. 1, АОС №6621/23.01.2012 г.
3. **К.Л. 537** Решение за приватизация чрез търг на поземлен имот със застроена в него едноетажна полумасивна сграда, АОС №8061/19.07.2016 г. в с. Тетово, Община Русе
4. **К.Л. 538** Решение за приватизация чрез търг с явно наддаване на поземлен имот със застроена в него едноетажна сграда, съгласно АОС №8142/06.01.2017 г., ул. „Свети Димитър Басарбовски“, Община Русе
5. **К.Л. 539** Решение за приватизация чрез търг с явно наддаване на поземлен имот със застроена в него масивна едноетажна сграда за търговия, съгласно АОС №8102/24.08.2016 г. в с. Червена вода, Община Русе
6. **К.Л. 544** Предоставяне безвъзмездно за управление на част от имот-частна общинска собственост, намиращ се в гр. Русе, на ОП „Спортни имоти“
7. **К.Л. 545** Учредяване възмездно право на пристрояване към съществуваща сграда в имот общинска собственост, находящ се в гр.Русе, ул. „Бабуна планина“
8. **К.Л. 546** Откриване на процедура за провеждане на публичен търг с явно наддаване за продажба на недвижим имот – частна общинска собственост, находящ се в землището на гр. Мартен
9. **К.Л. 547** Съгласие за продажба на общински терени от 12 кв.м. и 46 кв.м. по улична регулация, приобщени къмУПИ XIV-402 и УПИ XIII-402 в кв. 11 по регулационния план на село Басарбово, Община Русе
10. **К.Л. 548** Откриване процедура за провеждане на публичен търг с явно наддаване за продажба на недвижим имот – частна общинска собственост, находящ се в местността „Кантона”, землище на село Басарбово, Община Русе
11. **К.Л. 550** Отдаване под наем на помещения, частна общинска собственост за клубове на политически партии
12. **К.Л. 552** Провеждане на публичен търг с явно наддаване за отдаване под наем на части от терени - публична общинска собственост за разполагане на преместваеми обекти по чл. 56 от ЗУТ
13. **К.Л. 553** Провеждане на публичен търг с явно наддаване за отдаване под наем за срок от пет години на части от терени – публична общинска собственост за разполагане на рекламно-информационни елементи с площ над 3,00 кв.м на територията на гр. Русе
14. **К.Л. 543** Определяне на начин и количества за продажба на дървесина от горски територии – общинска собственост
15. **К.Л. 554** Корекция на бюджета на Община Русе за 2017 г.
16. **К.Л. 531** Приемане на Наредба за изменение и допълнение на Наредба №16 на Общински съвет – Русе за определянето и администрирането на местните такси, цени на услуги и права на територията на Община Русе
17. **К.Л.532** Приемане на Наредба за изменение на Наредба №16 на Общински съвет – Русе за определянето и администрирането на местните такси, цени на услуги и права на територията на Община Русе
18. **К.Л. 533** Проект на Наредба за реда и условията за ползване на социалната услуга „Социални жилища“
19. **К.Л. 551** Проектно предложение „Изграждане на социални жилища за настаняване на лица от малцинствени групи от населението и социално слаби лица, които не могат да се ползват от условията на жилищното настаняване на Община Русе“
20. **К.Л. 542** Определяне на срок за втора сесия за подаване на документи от кандидатите по Програма „Асистирана репродукция“ на Община Русе за 2017 година
21. **К.Л. 549** Преобразуване на Помощно училище „Д-р Петър Берон“ – Русе от общинско училище в общински център за специална образователна подкрепа
22. **К.Л 534** Даване на Разрешение за изработване на проект за подробен устройствен план – план за застрояване на поземлен имот с идентификатор 63427.159.466, находящ се в местността „Конубунар“, гр. Русе
23. **К.Л. 540** Одобряване на задание, разрешаване изработването на подробен устройствен план /ПУП/ - Парцеларен план за техническа инфраструктура извън урбанизираната територия – водопроводно отклонение до ПИ 63427.299.30 в м. „Саръ баир“, землище на гр. Русе
24. **К.Л. 541** Одобряване на задание, разрешаване изработването на подробен устройствен план /ПУП/ - Парцеларен план за техническа инфраструктура извън урбанизираната територия – водопроводно отклонение до ПИ 63427.277.6 в м. „Над линията“, землище на гр. Русе
25. Промяна в състава на комисии
26. Питания на общински съветници
27. Изказване на Мариян Димитров – вх.№ 430/16.06.2017 г.

**1 Точка**

**Откриване на процедура за предоставяне на концесия за услуга на обект Пристанище за обществен транспорт с регионално значение Пристис – обект – публична общинска собственост**

 **Чл.-кор. проф. Хр. Белоев:** Давам думата на г-жа Маркова.

 **Г-жа М. Маркова:** Добър ден на всички, предложението е свързано с откриване на процедура за предоставяне на концесия за услуга на пристанище „Пристис“. Предложението беше разгледано от всички постоянни комисии и беше прието без забележки. Поддържаме направеното предложение.

 **Чл.-кор. проф. Хр. Белоев:** Благодаря. По точката изказвания, въпроси? Не виждам, режим на гласуване.

**КВОРУМ – 48. С 48 гласа „за”, 0 „против” и 0 „въздържали се” се прие**

**РЕШЕНИЕ № 556**

 На основание чл. 21, ал. 2, във връзка с чл.21, ал.1, т.8 от ЗМСМА; чл.2, ал.1 и ал.3, т.2, чл. 4, чл. 13, ал.1, т. 2, чл.17, ал.1, т. 2 и чл. 39, ал. 1 и ал.2 от Закона за концесиите (ЗК); чл.18 и чл.19 от Правилника за прилагане Закона за концесиите (ППЗК), чл. 117а, ал.1, 117в, ал.3 от Закона за морските пространства, вътрешните водни пътища и пристанищата на Република България (ЗМПВВППРБ), Общинският съвет реши:

1. Открива процедура за предоставяне на концесия за услуга на обект Пристанище за обществен транспорт с регионално значение Пристис – обект публична общинска собственост, включващ:

1.1. Пристанищна територия, включваща поземлен имот с идентификатор 63427.2.5734 (шестдесет и три хиляди четиристотин двадесет и седем, точка, две, точка, пет хиляди седемстотин тридесет и четири) съгласно кадастралната карта и кадастралните регистри, одобрени със Заповед 300-3-18-1/21.10.2004 г. на началника на СГКК – Русе, номер по предходен план 63427.2.5687, с площ 10 610 (десет хиляди шестстотин и десет) кв.м., находящ се в гр. Русе, ул. „Пристанищна“; трайно предназначение на територията: урбанизирана; начин на трайно ползване: пристанище, при съседи на имота: имоти с идентификатори 63427.2.5688, 63427.132.1, 63427.2.5687, 63427.2.2, актуван като публична общинска собственост с Акт за публична общинска собственост № 6502 от 06.07.2011г. и поземлен имот с идентификатор № 63427.2.5735 (шестдесет и три хиляди четиристотин двадесет и седем, точка, две, точка, пет хиляди седемстотин тридесет и пет) съгласно кадастралната карта и кадастралните регистри, одобрени със Заповед РД-18-18-16.05.2007 г. на началника на Изпълнителния директор на АК, номер по предходен план 63427.2.4981, с площ 22 016 (двадесет и две хиляди и шестнадесет) кв.м., находящ се в гр. Русе, бул. „Придунавски“; трайно предназначение на територията: урбанизирана; начин на трайно ползване: пристанище, при съседи на имота: имоти с идентификатори 63427.132.2, 63427.2.4991, 63427.2.4981, 63427.2.498, 63427.2.5540, 63427.2.5687, 63427.2.2 и 63427.132.1., актуван като публична общинска собственост с Акт за публична общинска собственост №6503 от 06.07.2011г.

1.2. Пристанищна инфраструктура - публична общинска собственост, построена върху територията по т. 1.1, включваща съоръжения и линейни инженерни мрежи на транспорта, електроснабдяването, геозащитна дейност, както и съоръженията, свързани с обслужването на извършваните на неговата територия и дейности, подробно описани в приложение – неразделна част от концесионния договор.

1.3. Пристанищна инфраструктура, която ще бъде изградена от Концесионера с негови средства върху територията по т. 1.1 при условията и реда, определени в договора за концесия.

1.4. Пристанищната територия по чл. 1.1. може да бъде допълвана с решение на Общинския съвет в съответствие с предвижданията на влязъл в сила генерален план/подробен устройствен план за разширение на пристанището, за което страните подписват допълнително споразумение след влизане в сила на решението на Общинския съвет.

2. Определя за предмет на концесията:

2.1. Основен предмет – управление на услугата от обществен интерес и управление и поддържане на пристанището на риск на концесионера срещу правото на концесионера да извършва на пристанището пристанищни услуги по чл. 116, ал. 3, т. 2 от ЗМПВВППРБ.

2.2. Допълнителен предмет – извършване на:

2.2.1. частични строителни и монтажни работи в съществуващата концесионна територия на пристанище Пристис и/или в съответствие с предвижданията на актуален генерален план за разширение на Пристанище Пристис;

2.2.2. съпътстващи дейности по чл. 116а, ал. 1 и по смисъла на § 2, т. 34 от Допълнителната разпоредба на ЗМПВВППРБ.

3. На пристанище Пристис могат да се извършват следните услуги и стопански дейности:

3.1. Пристанищни услуги по обслужване на пътници (пътнически услуги).

3.2. Морско-технически услуги (швартоване, снабдяване на корабите с гориво и смазочни материали, електроенергия, телефон и вода), за извършването на които се изисква използване на пристанищна територия и/или пристанищни съоръжения.

3.3. Съпътстващи дейности съгласно т. 2.2.2.

4. Определя срок на концесията 35 години.

5. Началната дата на концесията е датата на влизане в сила на концесионния договор.

6. Концесионният договор влиза в сила по ред, определен с договора, след изпълнение на следните условия:

6.1. Вписване на концесионера в регистъра на пристанищните оператори;

6.2. Издаване на Удостоверение за експлоатационна годност;

6.3.Представяне от концесионера на банковата гаранция по
т. 11.1.;

6.4. Извършване от концесионера на еднократното концесионно плащане по т. 12.1.

 6.5.Прието и влязло в сила решение на Комисията за защита на конкуренцията, с което:

6.5.1. се разрешава концентрацията на стопанска дейност, която може да възникне от подписването на концесионния договор, или се определя, че не е налице концентрация на стопанска дейност, или

6.5.2. се определя, че съгласно действащото законодателство не е необходимо такова разрешение.

7. Концесията се осъществява с осигурени от концесионера средства и при поемане от негова страна на оперативния и строителния риск при следните условия:

7.1. Поддържане в наличност на услугите и осигуряване тяхната непрекъснатост и нивото им на качество в съответствие с клаузите на договора за концесия за срока на концесията;

7.2. Управление и поддържане на пристанище Пристис в експлоатационна годност за срока на концесията.

7.3. Изпълнение на инвестиционното предложение по т. 15.2 – неразделна част от концесионния договор.

7.4. Концедентът не дължи на концесионера компенсации по чл. 6 от Закона за концесиите.

7.5. Спазване на нормативните изисквания и на изискванията, определени от компетентните държавни органи, свързани с националната сигурност и отбраната на страната, граничния контрол, опазването на околната среда, социалното и трудовото законодателство.

7.6. Спазване на задълженията, поети с международни договори, по които Република България е страна.

7.7. Непрехвърляемост на правата и задълженията по концесионния договор.

7.8. Предназначението на обекта на концесията не може да се променя.

7.9. Концедентът е собственик на всички приращения и подобрения върху обекта на концесията или в акваторията, прилежаща към пристанищния терминал, от момента на тяхното възникване.

7.10. При предсрочно прекратяване на концесионния договор по причина, за която някоя от страните отговаря, същата дължи обезщетение в съответствие с действащото законодателство.

8. Страните по концесионния договор имат следните основни права и задължения:

8.1. Основни права на концесионера:

8.1.1. право на управление на услугата от обществен интерес, като получава приходи от потребителите на пристанищни услуги или от трети лица;

8.1.2. право на експлоатация на пристанище Пристис чрез извършване на услугите и стопанските дейности по т. 3;

8.1.3.право да премахва пристанищна инфраструктура и право да извършва строителство върху пристанищната територия и в акваторията, прилежаща на пристанищния терминал, при условия и по ред, определени с концесионния договор;

8.1.4.право да определя цените на пристанищните услуги, които предоставя, и да събира приходите от тях и от съпътстващите дейности по т. 3.3 в своя полза;

8.1.5. право да получи обезщетение при условията на т.7.10.

8.2. Основни задължения на концесионера:

8.2.1. да управлява и поддържа за срока на концесионния договор пристанищните услуги в наличност, да осигурява тяхната непрекъснатост и нивото им на качество;

8.2.2. да управлява и да поддържа пристанище Пристис в експлоатационна годност и да извършва частично разширение, частична реконструкция, частична рехабилитация и ремонт на обекта на концесията в съответствие с изискванията на действащото законодателство и при условия и по ред, определени с концесионния договор;

8.2.3. в съответствие с офертата си да осигури за своя сметка изготвяне на генерален план, съответно негово изменение или актуализиране при необходимост и съответно на подробен устройствен план на пристанището;

8.2.4. да извърши инвестиции в обекта на концесията, определени съгласно инвестиционното предложение по т. 15.2;

8.2.5. въз основа на инвестиционната програма по т.15.2 да изработва и представя за одобряване от кмета на община Русе годишни инвестиционни програми за обекта на концесията по ред, определен с концесионния договор;

8.2.6. предварително да съгласува и да получи одобрение от кмета на община Русе за извършване на подобрения в обекта на концесията, които не са предвидени в съответната годишна инвестиционна програма по т. 8.2.5;

8.2.7. да извършва в срок плащанията по т. 12;

8.2.8. да изпълнява или да осигури изпълнението на направените предложения в офертата си – неразделна част от концесионния договор;

8.2.9. да осигурява достъп до обекта на концесията на компетентните държавни органи и/или на определени от кмета на община Русе длъжностни лица, когато това се налага за извършването на неотложни работи или за защита на обществения ред и сигурност, или за опазването на околната среда и водите;

8.2.10. при настъпване на форсмажорни обстоятелства да търпи временното използване на обекта на концесията или на части от него от трети лица, определени от кмета на община Русе, без право на обезщетение за това, като с концесионния договор се предвиждат последиците в зависимост от вида и продължителността на съответното обстоятелство;

8.2.11. да застрахова обекта на концесията за своя сметка в полза на концедента за всяка година от срока на концесията в съответствие с действащото законодателство и с концесионния договор;

8.2.12. да поддържа банковата гаранция по т.11 за срока на концесията съгласно концесионния договор;

8.2.13. при прекратяване на концесионния договор да предаде на концедента обекта на концесията в експлоатационна годност при условия и по ред, определени с концесионния договор;

8.2.14. при прекратяване на концесионния договор да предаде на кмета на община Русе цялата техническа, финансова, проектна (екзекутивна) и друга документация и информация, свързани с обекта на концесията и с неговата експлоатация;

8.3. Основни права на концедента:

8.3.1. да изисква изпълнение на задълженията за извършване на инвестиции и на другите задължения на концесионера по концесионния договор;

8.3.2. да получава плащанията по т. 12 при определени с концесионния договор размер, условия и ред;

8.3.3. да се ползва от банковите и други гаранции, дадени от концесионера, в съответствие с концесионния договор;

8.3.4. да упражнява контрол по изпълнението на задълженията на страните по концесионния договор и условията на концесията;

8.3.5. да получава отчети и информационни доклади от концесионера по изпълнението на концесионния договор и да има достъп до обекта на концесията и до документацията на концесионера за осъществяване на контролните си правомощия при условия и по ред, определени с концесионния договор;

8.3.6. при настъпване на форсмажорни обстоятелства да определи трети лица, които временно да използват обекта на концесията или части от него, при условия и по ред, определени с концесионния договор;

8.3.7. да прекрати едностранно концесионния договор при неизпълнение от страна на концесионера на условията на концесията, определени с решението, на основни задължения, както и на други основания и при условия и по ред, определени с концесионния договор;

8.3.8. след прекратяване на концесионния договор да получи обекта на концесията и цялата техническа, финансова, проектна (екзекутивна) и друга документация и информация, свързани с обекта на концесията и с неговата експлоатация.

8.4. Основни задължения на концедента:

8.4.1. да предаде на концесионера обекта на концесията в състояние и по ред, определени с концесионния договор;

8.4.2. при предсрочно прекратяване на концесията да заплати на концесионера обезщетение при условията на т. 7.10.;

8.4.3. да не предоставя концесия върху обекта на концесия на трето лице за срока на договора;

8.4.4. да оказва необходимото съдействие на концесионера, в рамките на своите правомощия, във връзка с правата и задълженията на концесионера, съгласно концесионния договор;

8.4.5. по никакъв начин, пряк или косвен, да не възпрепятства ползването на Обекта на концесия от концесионера, включително с действия или дейности възпрепятстващи свободния достъп до обекта на концесия или част от него, както и да не допуска извършването на други дейности в съседни общински имоти, които възпрепятстват нормалната експлоатация на обекта на концесия.

9. При извършване на дейности по поддържане, по частично разширение, реконструкция или рехабилитация, както и по ремонт на обекта на концесията, концесионерът има правото да наема подизпълнители за извършване на отделни дейности, за действията на които отговаря като за свои действия.

10. При експлоатацията на обекта на концесията концесионерът:

10.1. Няма право да наема подизпълнители за извършване на дейностите по т. 3.1 и т. 3.2.

10.2. Няма право да отдава под наем части от обекта на концесията, свързани с извършването на дейностите по т. 3.1 и т.3.2.

10.3. Има право да отдава под наем части от обекта на концесията, които са свързани с извършването на съпътстващите дейности по т.3.3, в съответствие с действащото законодателство и при условия и по ред, определени с концесионния договор.

11. Определя следните гаранции за изпълнение на задълженията на концесионера по концесионния договор:

11.1. Концесионерът представя и поддържа при условия и по ред, определени с концесионния договор, потвърдена безусловна неотменяема банкова гаранция, издадена от банка, одобрена от концедента, в размер на 100 000 (сто хиляди) лева за гарантиране изпълнението на задълженията по Договора включително задълженията за концесионни плащания, за инвестиции, за товарооборот и за плащане на лихви, неустойки и други задължения, определени с Концесионния договор.

11.2. Концесионерът дължи неустойки при пълно неизпълнение, при забавено и/или неточно изпълнение на договорните задължения и лихви за забавено изпълнение на паричните задължения. Конкретните размери на неустойките и лихвите и моментът на неизпълнението на отделните задължения се определят с концесионния договор.

11.3. Във всички случаи на неизпълнение от страна на концесионера концедентът има право да търси освен определените неустойки и лихви и обезщетение по общия ред съгласно действащото законодателство.

12. Концесионерът извършва плащания към концедента, при условия и по ред, определени в концесионния договор, както следва:

12.1. Еднократно концесионно плащане в размер 4 884 (четири хиляди осемстотин осемдесет и четири) лева, без ДДС, платимо по начин и в срок, определени в концесионния договор.

12.2. Годишни концесионни плащания, съставени от две части - фиксирана и променлива:

12.2.1. фиксирана част в размер съгласно офертата на участника в процедурата, определен за концесионер, но не по-малко от 48 840 лева, без ДДС;

12.2.2. променлива част на годишното концесионно плащане в размер, равен на нарастването на годишния товарооборот спрямо определения за базисен годишен товарооборот от 1 292 корабопосещения и 23 000 пътници (35 920 условни транспортни единици) умножен по коефициент, определен съгласно офертата на участника в процедурата, определен за концесионер, но не по-малък от 0,5 лева без ДДС за условна транспортна единица. Условна транспортна единица е всеки обслужен на пристанището пътник и/или корабопосещение умножено по 10.

12.3. Фиксираната част на годишното концесионно плащане се извършва на 12 равни месечни вноски, всяка от които дължими до 10-то число на месеца, следващ месеца, за който е дължима месечната вноска. Променливата част на годишните концесионни плащания се извършват на не по-малко от две вноски, платими по банков път, при условия и по ред, определени с концесионния договор.

13. Концесионерът се определя чрез открита процедура.

14. С концесионния договор задължително се определят и посочват:

14.1. Размерът на нормата на възвръщаемост за концесионера, определена с финансово-икономическия модел, както и редът за нейното изчисляване, отчитане и контролиране.

14.2. Икономическият баланс на концесията, който определя равновесието между ползите за страните и разпределението на рисковете между тях, както и фактическите и правните обстоятелства, при чието настъпване или изменение балансът ще се счита за нарушен. Икономическият баланс на концесията се определя въз основа на офертата на концесионера.

14.2.1. Икономическият баланс на концесията ще се смята за нарушен:

14.2.1.1. в резултат на промени в законодателството или с влязъл в сила акт на регулаторен орган са се променили съществено условията за финансиране, управление или поддържане на обекта на концесията и/или условията за предоставяне на услугите с обекта на концесията;

14.2.1.2. погине целият или част от обекта на концесията или настъпи обективна невъзможност за ползването му по предназначение, освен в случаите, когато погиването или обективната невъзможност се дължи на виновно действие или бездействие на концесионера;

14.2.1.3. при последващо възникване на опасност за националната сигурност и отбраната на страната, за околната среда, за човешкото здраве, за защитените територии, зони и обекти и за обществения ред;

14.2.1.4. нормата на възвръщаемост за концесионера надвиши с 50 на сто заложената във финансово-икономическия модел в две последователни години.

15. Критериите за комплексна оценка на офертата и тяхната относителна тежест са:

15.1. Размер на фиксирана част на годишни концесионни плащания с относителна тежест 50 на сто;

15.2. Инвестиционно предложение с относителна тежест 30 на сто, включващо най-малко:

15.2.1 инвестиционна програма, включваща задължително за срока на концесията инвестиции с минимален размер 3 135 000 лева.

15.2.2. график за реализиране на отделните етапи на програмата;

15.2.3. план за финансиране на програмата.

15.3. Размер на променлива част на годишни концесионни плащания с относителна тежест 10 на сто;

15.4. Бизнес предложение с относителна тежест 10 на сто, съдържащо:

15.4.1. Производствена програма;

15.4.2. Програма за оперативна дейности и поддържане;

15.4.3. Организационно-управленски план;

15.4.4. Програма за безопасност и сигурност.

16. Участник в процедурата за предоставяне на концесия може да доказва изпълнението на изискваните минимални нива за професионални или технически възможности и/или за финансово и икономическо състояние с възможностите на едно или повече трети лица. В този случай участникът представя доказателства, че при изпълнението на концесионния договор ще има на разположение ресурсите на третите лица за целия срок на концесията. Третото лице, с възможностите на което се доказва финансовото и икономическото състояние, отговаря солидарно с участника за изпълнението на концесионния договор.

17. Участникът в процедурата за предоставяне на концесия може да използва подизпълнители при изпълнението на концесионния договор. В този случай в офертата си участникът посочва дела от концесията и видовете дейности от концесията, които ще се изпълняват от подизпълнители. Подизпълнител може да бъде само лице, за което не е налице обстоятелството по чл. 16, ал. 2-4 от Закона за концесиите.

18. Критериите за подбор на участниците и минималните нива на приложимите изисквания относно изпълнението им се посочват в обявлението и в документацията за участие.

19. Участниците предоставят гаранция за участие в процедурата в размер 5 000 лв. под формата на внесен депозит или безусловна банкова гаранция. Формата на гаранцията се избира от участника в процедурата.

 20. Възлага на Кмета на община Русе да предприеме действия по обявяване и провеждане на открита процедура за предоставяне на концесията за услуга на обект Пристанище за обществен транспорт с регионално значение Пристис, гр.Русе.

21. Решението подлежи на обжалване относно неговата законосъобразност пред Комисията за защита на конкуренцията в 10-дневен срок от узнаването му по реда на глава единадесета от ЗК. Решението не се обнародва.

**2 Точка**

**Откриване на процедура за приватизация на самостоятелен обект в сграда с идентификатор 63427.2.2136.4.24 и административен адрес, гр. Русе, ул. Борисова №51, вх. 1, АОС №6621/23.01.2012 г.**

 **Чл.-кор. проф. Хр. Белоев:** Госпожа Маркова, заповядайте.

 **Г-жа М. Маркова:** Откриване на процедура за приватизация на самостоятелен обект в сграда. Става въпрос за имот, намира се на ул. „Борисова“ №51. Поддържаме предложението.

 **Чл.-кор. проф. Хр. Белоев:** Благодаря. Въпроси и изказвания по точката? Не виждам, режим на гласуване.

**КВОРУМ – 45. С 45 гласа „за”, 0 „против” и 0 „въздържали се” се прие**

**РЕШЕНИЕ № 557**

 На основание чл. 21, ал. 2, във връзка с чл. 21, ал. 1, т. 8 от ЗМСМА, във връзка с чл. 1, ал. 2, т. 6; чл. 4, ал. 4 ЗПСК и чл. 3, т. 3 и чл. 7, т. 11 от Наредба за устройство и работа на органите за приватизация и следприватизационен контрол на ОбС - Русе, Общинският съвет реши:

1. Открива процедура за приватизация на самостоятелен обект в сграда с идентификатор 63427.2.2136.4.24 /шестдесет и три хиляди четиристотин двадесет и седем точка две точка две хиляди сто тридесет и шест точка четири точка двадесет и четири/ в град Русе, ул. Борисова №51, вх.1, ет.0, с площ 120,86 кв.м, представляващ самостоятелен обект в сграда, разположена в имот с идентификатор 63427.2.2136 / шестдесет и три хиляди четиристотин двадесет и седем точка две точка две хиляди сто тридесет и шест/, с предназначение – за търговска дейност, съгласно АОС №6621/23.01.2012г.
2. Упълномощава Кмета на общината с правата и задълженията на „възложител”, съгласно „Наредба за възлагане извършването на дейности, свързани с подготовката за приватизация или със следприватизационния контрол, включително процесуално представителство”.

**3 Точка**

**Решение за приватизация чрез търг на поземлен имот със застроена в него едноетажна полумасивна сграда, АОС №8061/19.07.2016 г. в с. Тетово, Община Русе**

 **Чл.-кор. проф. Хр. Белоев:** Заповядайте, г-жа Маркова.

 **Г-жа М. Маркова:** Благодаря. Поддържаме направеното предложение. Имотът се намира, както става ясно в село Тетово. Комисията по приватизация предлага да се извърши продажбата на описания имот.

 **Чл.-кор. проф. Хр. Белоев:** Благодаря. Имаме положително становище на кметът на Тетово. Въпроси и изказвания? Няма, режим на гласуване по точката.

**КВОРУМ – 48. С 48 гласа „за”, 0 „против” и 0 „въздържали се” се прие**

**РЕШЕНИЕ № 558**

 На основание чл. 21, ал. 2, във връзка с чл. 21, ал. 1, т. 8 от ЗМСМА, във връзка с чл. 1, ал. 2, т. 6; чл. 4, ал. 4; чл. 31, ал. 1 и чл. 32, ал. 3, т. 1 ЗПСК и чл. 5, 6 ал.1 и 9 от Наредба за търговете и конкурсите, Общинският съвет реши:

1. Да се извърши продажба чрез публичен търг с явно наддаване на общински нежилищен имот, представляващ УПИ V-716 в кв.74 с площ от 1652 кв.м. с изградената в него сграда №801.716.1, едноетажна, полумасивна с площ 86 кв.м. в с.Тетово, Община Русе, съгласно АОС №8061/19.07.2016 г.,
2. Утвърждава тръжната документация /Приложение 4/ при следните условия:
	1. Начална тръжна цена – 4 000 лв. без ДДС.
	2. Стъпка на наддаване – 400 лв.
	3. Депозит за участие в търга – 500 лв., който се внася в срок до 17 работни дни от датата на обнародване на решението в „Държавен вестник”, чрез превод по банкова сметка, посочена в тръжната документация.
	4. Начин на плащане – предложената цена от купувача се заплаща изцяло до деня на подписване на договора за продажба.

Тръжната документация се закупува в центъра за административни услуги и информация на Община Русе, сектор „Търговия, транспорт и обществени поръчки”, пл. Свобода 6. Цената на тръжната документация е 150 лв. и се заплаща в офиса на „ТБ Инвестбанк” АД, клон Русе, по сметка: BG96IORT73798400080000, банков код/BIC: IORTBGSF, вид плащане: 447000.

1. Срок за закупуване на тръжна документация – до 15 работни дни, считано от датата на обнародване на решението в „Държавен вестник”.
2. Срок за подаване на предложения за участие в търга – до 20 работни дни, считано от датата на обнародване на решението в „Държавен вестник”.
3. Оглед на обекта може да се извършва всеки работен ден след закупуване на тръжни книжа и предварителна заявка, в срок до 16,00 часа на 19-ия работен ден включително от датата на обнародване на решението в “Държавен вестник”.
4. Търгът да се проведе на 23-ия работен ден от датата на обнародване на решението в “Държавен вестник” в 17,30 часа в заседателната зала на третия етаж на Община Русе, пл. Свобода 6.
5. Определя комисия в състав от 7 членове – четирима общински съветници и трима от общинска администрация, съгласно чл. 7, т. 20 от Наредбата за устройство и работа на органите за приватизация и следприватизационен контрол, която да организира и проведе търга.
6. Всеки член на тръжната комисия да получи възнаграждение за дейността си в размер на 50 лв. плюс по 10 лв. на час съобразно продължителността на търга.
7. Възлага на Комисията по приватизация и следприватизационен контрол да определи спечелилия търга участник.
8. Възлага на Кмета на Община Русе да освободи депозитите на неспечелилите участници в търга, да издаде заповед за спечелилия търга участник и да сключи приватизационен договор за покупко-продажба с него.
9. При непровеждане на търга да се проведе повторен търг 17 работни дни след първата дата от 17,30 часа на същото място и при същите условия.

**4 Точка**

**Решение за приватизация чрез търг с явно наддаване на поземлен имот със застроена в него едноетажна сграда, съгласно АОС №8142/06.01.2017 г., ул. „Свети Димитър Басарбовски“, Община Русе**

 **Чл.-кор. проф. Хр. Белоев:** Заповядайте, г-жа Маркова.

 **Г-жа М. Маркова:** Благодаря. Бих искала само да направя едно допълнение към предложението, точка 1 от проекта за решение да се чете, както следва – „ Да се извърши продажба чрез публичен търг с явно наддаване на поземлен имот с идентификатор 63427.2.1187 с площ 55 кв.м. по кадастралната карта на град Русе, начин на трайно ползване ниско застрояване и построената в него едноетажна сграда с идентификатор завършващ с точка 1 и застроена площ 33 кв.м., като предназначението е друг вид сграда за обитаване, използвана за стопански цели, за магазин по ул. „Св. Димитър Басарбовски“, Община Русе.

 **Чл.-кор. проф. Хр. Белоев:** Благодаря. По точката изказвания, въпроси? Няма. Режим на гласуване с промяната, която беше направена в точка 1.

**КВОРУМ – 47. С 47 гласа „за”, 0 „против” и 0 „въздържали се” се прие**

**РЕШЕНИЕ № 559**

 На основание чл. 21, ал. 2, във връзка с чл. 21, ал. 1, т. 8 от ЗМСМА, във връзка с чл. 1, ал. 2, т. 6; чл. 4, ал. 4; чл. 31, ал. 1 и чл. 32, ал. 3, т. 1 ЗПСК и чл. 5, 6 ал.1 и 9 от Наредба за търговете и конкурсите, Общинският съвет реши:

1. Да се извърши продажба чрез публичен търг с явно наддаване на поземлен имот с идентификатор 63427.2.1187 с площ 55 кв.м. по кадастралната карта на гр. Русе, с начин на трайно ползване – ниско застрояване и построената в него едноетажна сграда с идентификатор 63427.2.1187.1, със застроена площ 33 кв.м, с предназначение - друг вид сграда за обитаване, използвана за стопански цели – магазин, ул. Свети Димитър Басарбовски, Община Русе, предмет АОС №8142/06.01.2017 г.
2. Утвърждава тръжната документация /Приложение 4/ при следните условия:
	1. Начална тръжна цена – 7 800 лв. без ДДС.
	2. Стъпка на наддаване – 500 лв.
	3. Депозит за участие в търга – 1 000 лв., който се внася в срок до 17 работни дни от датата на обнародване на решението в „Държавен вестник”, чрез превод по банкова сметка, посочена в тръжната документация.
	4. Начин на плащане – предложената цена от купувача се заплаща изцяло до деня на подписване на договора за продажба.

Тръжната документация се закупува в центъра за административни услуги и информация на Община Русе, сектор „Търговия, транспорт и обществени поръчки”, пл. Свобода 6. Цената на тръжната документация е 200 лв. и се заплаща в офиса на „ТБ Инвестбанк” АД, клон Русе, по сметка: BG96IORT73798400080000, банков код/BIC: IORTBGSF, вид плащане: 447000.

1. Срок за закупуване на тръжна документация – до 15 работни дни, считано от датата на обнародване на решението в „Държавен вестник”.
2. Срок за подаване на предложения за участие в търга – до 20 работни дни, считано от датата на обнародване на решението в „Държавен вестник”.
3. Оглед на обекта може да се извършва всеки работен ден след закупуване на тръжни книжа и предварителна заявка, в срок до 16,00 часа на 19-ия работен ден включително от датата на обнародване на решението в “Държавен вестник”.
4. Търгът да се проведе на 23-ия работен ден от датата на обнародване на решението в “Държавен вестник” в 17,30 часа в заседателната зала на третия етаж на Община Русе, пл. Свобода 6.
5. Определя комисия в състав от 7 членове – четирима общински съветници и трима от общинска администрация, съгласно чл. 7, т. 20 от Наредбата за устройство и работа на органите за приватизация и следприватизационен контрол, която да организира и проведе търга.
6. Всеки член на тръжната комисия да получи възнаграждение за дейността си в размер на 50 лв. плюс по 10 лв. на час съобразно продължителността на търга.
7. Възлага на Комисията по приватизация и следприватизационен контрол да определи спечелилия търга участник.
8. Възлага на Кмета на Община Русе да освободи депозитите на неспечелилите участници в търга, да издаде заповед за спечелилия търга участник и да сключи приватизационен договор за покупко-продажба с него.
9. При непровеждане на търга да се проведе повторен търг 17 работни дни след първата дата от 17,30 часа на същото място и при същите условия.

**5 Точка**

**Решение за приватизация чрез търг с явно наддаване на поземлен имот със застроена в него масивна едноетажна сграда за търговия, съгласно АОС №8102/24.08.2016 г. в с. Червена вода, Община Русе**

 **Чл.-кор. проф. Хр. Белоев:** Заповядайте.

 **Г-жа М. Маркова:** Поддържаме предложението, обсъдено е на комисия по приватизация, ако има въпроси.

 **Чл.-кор. проф. Хр. Белоев:** Благодаря. Въпроси и изказвания по точката? Не виждам, режим на гласуване.

**КВОРУМ – 46. С 46 гласа „за”, 0 „против” и 0 „въздържали се” се прие**

**РЕШЕНИЕ № 560**

 На основание чл. 21, ал. 2, във връзка с чл. 21, ал. 1, т. 8 от ЗМСМА, във връзка с чл. 1, ал. 2, т. 6; чл. 4, ал. 4; чл. 31, ал. 1 и чл. 32, ал. 3, т. 1 ЗПСК и чл. 5, 6 ал.1 и 9 от Наредба за търговете и конкурсите, Общинският съвет реши:

1. Да се извърши продажба чрез публичен търг с явно наддаване на поземлен имот №504.1455, с площ от 406 кв.м., с начин на трайно ползване за друг обществен обект, комплекс и построената в него сграда №504.1455.1 със застроена площ 110 кв.м., представляваща едноетажна масивна за търговия в с. Червена вода, Община Русе, АОС №8102/24.08.2016 г.
2. Утвърждава тръжната документация /Приложение 4/ при следните условия:
	1. Начална тръжна цена – 13 500 лв. без ДДС.
	2. Стъпка на наддаване – 500 лв.
	3. Депозит за участие в търга – 1 000 лв., който се внася в срок до 17 работни дни от датата на обнародване на решението в „Държавен вестник”, чрез превод по банкова сметка, посочена в тръжната документация.
	4. Начин на плащане – предложената цена от купувача се заплаща изцяло до деня на подписване на договора за продажба.

Тръжната документация се закупува в центъра за административни услуги и информация на Община Русе, сектор „Търговия, транспорт и обществени поръчки”, пл. Свобода 6. Цената на тръжната документация е 200 лв. и се заплаща в офиса на „ТБ Инвестбанк” АД, клон Русе, по сметка: BG96IORT73798400080000, банков код/BIC: IORTBGSF, вид плащане: 447000.

1. Срок за закупуване на тръжна документация – до 15 работни дни, считано от датата на обнародване на решението в „Държавен вестник”.
2. Срок за подаване на предложения за участие в търга – до 20 работни дни, считано от датата на обнародване на решението в „Държавен вестник”.
3. Оглед на обекта може да се извършва всеки работен ден след закупуване на тръжни книжа и предварителна заявка, в срок до 16,00 часа на 19-ия работен ден включително от датата на обнародване на решението в “Държавен вестник”.
4. Търгът да се проведе на 23-ия работен ден от датата на обнародване на решението в “Държавен вестник” в 17,30 часа в заседателната зала на третия етаж на Община Русе, пл. Свобода 6.
5. Определя комисия в състав от 7 членове – четирима общински съветници и трима от общинска администрация, съгласно чл. 7, т. 20 от Наредбата за устройство и работа на органите за приватизация и следприватизационен контрол, която да организира и проведе търга.
6. Всеки член на тръжната комисия да получи възнаграждение за дейността си в размер на 50 лв. плюс по 10 лв. на час съобразно продължителността на търга.
7. Възлага на Комисията по приватизация и следприватизационен контрол да определи спечелилия търга участник.
8. Възлага на Кмета на Община Русе да освободи депозитите на неспечелилите участници в търга, да издаде заповед за спечелилия търга участник и да сключи приватизационен договор за покупко-продажба с него.
9. При непровеждане на търга да се проведе повторен търг 17 работни дни след първата дата от 17,30 часа на същото място и при същите условия.

**6 Точка**

**Предоставяне безвъзмездно за управление на част от имот-частна общинска собственост, намиращ се в гр. Русе, на ОП „Спортни имоти“**

 **Чл.-кор. проф. Хр. Белоев:** Госпожа Маркова, заповядайте.

 **Г-жа М. Маркова:** Имотът представлява бившата професионална гимназия. Става въпрос за предоставянето на спортния салон. Поддържаме предложението.

 **Чл.-кор. проф. Хр. Белоев:** Благодаря. Въпроси и изказвания по точката? Не виждам, режим на гласуване.

**КВОРУМ – 48. С 48 гласа „за”, 0 „против” и 0 „въздържали се” се прие**

**РЕШЕНИЕ № 561**

 На основание чл. 21, ал. 1, т. 8 и чл. 21, ал. 2 от ЗМСМА; чл. 12, ал. 1 и ал. 4; чл. 52, ал. 3 и 4 от ЗОС, чл. 305, ал. 1 от ЗПУО и чл. 12, ал. 2 от Наредба № 1 ОбС-Русе за общинската собственост, Общинският съвет реши:

I. Предоставя безвъзмездно за управление на ОП „Спортни имоти“ сграда с идентификатор 63427.7.771.5 със застроена площ 496 кв.м., едноетажна, с предназначение-сграда за образование, представляваща спортен салон, разположена в ПИ с идентификатор 63427.7.771 по Кадастралната карта на гр. Русе, намиращ се в гр. Русе, ул. „Проф. Димитър Баларев“ № 2.

 II. Допълва Приложение № 1 на Правилника за дейността на ОП „Спортни имоти“-„Списък на спортните обекти, общинска собственост предоставени за управление на ОП „Спортни имоти“, като добавя сграда с идентификатор 63427.7.771.5 със застроена площ 496 кв.м., едноетажна, с предназначение-сграда за образование, представляваща спортен салон, разположена в ПИ с идентификатор 63427.7.771 по Кадастралната карта на гр. Русе, намиращ се в гр. Русе, ул. „Проф. Димитър Баларев” № 2.

**7 Точка**

**Учредяване възмездно право на пристрояване към съществуваща сграда в имот общинска собственост, находящ се в гр. Русе, ул. „Бабуна планина“**

 **Чл.-кор. проф. Хр. Белоев:** Госпожа Маркова.

 **Г-жа М. Маркова:** Предложението касае учредяване на възмездно право на пристрояване за изграждане на едноетажна пристройка без сутерен, със застроена площ 32,57 кв.м. към съществуващата едноетажна постройка. Поддържаме предложението.

 **Чл.-кор. проф. Хр. Белоев:** Благодаря. Въпроси и изказвания? Не виждам, режим на гласуване.

**КВОРУМ – 48. С 48 гласа „за”, 0 „против” и 0 „въздържали се” се прие**

**РЕШЕНИЕ № 562**

На основание чл. 21, ал. 2, във връзка с чл. 21, ал. 1, т. 8 от ЗМСМА, във връзка с чл.8, ал. 9, чл. 38, ал. 2 и чл. 41, ал. 2 от ЗОС, чл. 26, ал. 1, т. 3 и чл. 42, ал. 2 от Наредба №1 на Общински съвет – Русе за общинската собственост и Протокол №17/11.05.2017 г. на Комисията по общинска собственост, Общинският съвет реши:

1. Допълва годишната програма за управление и разпореждане с общински имоти на Община Русе за 2017 г. с учредяване на възмездно право на пристрояване към съществуваща едноетажна обществено-обслужваща сграда със застроена площ 71 кв.м. /представляваща магазин за хранителни стоки/ с идентификатор по кадастралната карта на гр. Русе 63427.7.643.1, за изграждане на едноетажна пристройка без сутерен с размери 7,32 м./4,45 м. и със застроена площ 32,57 кв.м. в урегулиран поземлен имот /УПИ/ II-за жилищен комплекс, кв. 534, ж.к. „Здравец-север“, представляващ поземлен имот с идентификатор 63427.7.634 по кадастралната карта и кадастралните регистри на гр. Русе, частна общинска собственост, с прогнозен приход от 6378,10 лв.
2. Дава съгласие за учредяване възмездно право на пристрояване за изграждане на едноетажна пристройка без сутерен с размери 7,32 м./4,45 м. и със застроена площ 32,57 кв.м. към съществуваща едноетажна обществено-обслужваща сграда със застроена площ 71 кв.м. /представляваща магазин за хранителни стоки/ с идентификатор по кадастралната карта на гр. Русе 63427.7.643.1, в урегулиран поземлен имот /УПИ/ II-за жилищен комплекс, кв. 534, ж.к. „Здравец-север“, представляващ поземлен имот с идентификатор 63427.7.634, по кадастралната карта и кадастралните регистри на гр. Русе, частна общинска собственост, на Пламен Иванов Петров, срещу заплащане на цена в размер на 6 378,10 лв., без включени дължими данъци и такси, които се дължат от суперфициара.

Решението подлежи на оспорване чрез Общински съвет - Русе пред Административен съд – Русе, по реда на АПК, в 14-дневен срок от съобщаването му.

**8 Точка**

**Откриване на процедура за провеждане на публичен търг с явно наддаване за продажба на недвижим имот – частна общинска собственост, находящ се в землището на гр. Мартен**

 **Чл.-кор. проф. Хр. Белоев:** Заповядайте.

 **Г-жа М. Маркова:** Става въпрос за земеделска земя, в местността „Ямата“ в землището на град Мартен, стандартна процедура по откриване на продажба на имота. Виждате към предложението има и съгласието, положителното становище на кмета на град Мартен.

 **Чл.-кор. проф. Хр. Белоев:** Благодаря. Въпроси и изказвания? Не виждам, режим на гласуване.

**КВОРУМ – 47. С 46 гласа „за”, 0 „против” и 1 „въздържали се” се прие**

**РЕШЕНИЕ № 563**

На основание чл. 21, ал. 2, във връзка с чл. 21, ал. 1, т. 8 от ЗМСМА, във връзка с чл. 35, ал. 1, чл. 8, ал. 1 и ал. 9, чл. 41, ал. 2 от ЗОС, чл. 26, ал. 1, т. 1 и чл. 30 от Наредба №1 за общинската собственост на Общински съвет – Русе, Заявление вх.№ОИ-10-22/25.04.2017 г. и извлечение от Протокол №17/11.05.2017 г. на Комисията по общинска собственост, Общинският съвет реши:

1. Допълва годишната програма за управление и разпореждане с имоти общинска собственост за 2017 г. за продажба на поземлен имот №000169, представляващ наводнена нива с площ 1,629 дка, шеста категория при неполивни условия, находящ се в местност „Ямата“ в землището на гр. Мартен, Община Русе, предмет на АЧОС №7197/06.03.2014 г., вписан под №122, том 8, н.д. 1524, ДВР 3203, вх.рег.№3229 от 18.03.2014 г. по описа на Службата по вписвания – Русе, с прогнозен приход от продажбата в размер на 1 100,00 лв.

2. Дава съгласие за откриване на процедура за провеждане на публичен търг с явно наддаване за продажба на общински поземлен имот №000169 с площ 1,629 дка, с начин на трайно ползване: Наводнена нива, шеста категория при неполивни условия, находящ се в местност „Ямата“ в землището на гр. Мартен, Община Русе, предмет на АЧОС №7197/06.03.2014 г., вписан под №122, том 8, н.д. 1524, ДВР 3203, вх.рег.№3229 от 18.03.2014 г. по описа на Службата по вписвания – Русе, с начална тръжна цена 1 100,00 лева, без включени дължими данъци и такси, които се дължат от спечелилия търга.

Решението подлежи на оспорване чрез Общински съвет - Русе пред Административен съд – Русе, по реда на АПК, в 14-дневен срок от съобщаването му.

**9 Точка**

**Съгласие за продажба на общински терени от 12 кв.м. и 46 кв.м. по улична регулация, приобщени към УПИ XIV-402 и УПИ XIII-402 в кв. 11 по регулационния план на село Басарбово, Община Русе**

 **Чл.-кор. проф. Хр. Белоев:** Госпожа Маркова.

 **Г-жа М. Маркова:** Поддържаме направеното предложение за продажба на 2 общински терена от 12 кв.м. и 46 по улична регулация, които да се приобщят по описаните урегулирани поземлени имоти по регулационния план на село Басарбово.

 **Чл.-кор. проф. Хр. Белоев:** Благодаря. Въпроси и изказвания? Не виждам, режим на гласуване.

**КВОРУМ – 48. С 48 гласа „за”, 0 „против” и 0 „въздържали се” се прие**

**РЕШЕНИЕ № 564**

 На основание чл. 21, ал. 1, т. 8 и чл. 21, ал. 2 от ЗМСМА, §22, ал. 1, т. 1, б. „б“ от ПЗР от ЗУТ, чл. 41, ал. 2 от ЗОС, Протокол №17/11.05.2017 г. на Комисията по общинска собственост, скица за придаваеми места по улична регулация, във връзка със Заповед №РД-01-554/13.03.2017 г. на Кмета на Община Русе за одобряване на ПУП-ИПР на УПИ XIII-402 и УПИ XIV-402 в кв. 11 по плана на село Басарбово, Община Русе, Общинският съвет реши:

 1. Да се продадат терени, общинска собственост, представляващи придаваеми части по улична регулация от ул. „Добруджа“, село Басарбово, Община Русе, с площи от 46 кв.м. и 12 кв.м. на Силвия Велева Иларионова и Даниел Николаев Иларионов, които да бъдат приобщени, както следва:

 - към УПИ XIII-402 в кв. 11 по регулационния план на село Басарбово, Община Русе се придадат 46 кв.м., след заплащане на Община Русе цена в размер на 641,00 лв. (шестстотин четиридесет и един лева), без дължими данъци и такси, които са за сметка на купувачите.

 - към в УПИ XIV-402 в кв. 11 по регулационния план на село Басарбово, Община Русе, се придадат 12 кв.м., след заплащане на Община Русе цена в размер на 167,00 лв. (сто шестдесет и седем лева), без дължими данъци и такси, които са за сметка на купувачите.

 2. Решението подлежи на оспорване чрез Общински съвет – Русе пред Административен съд – Русе в 14-дневен срок от оповестяването му.

**10 Точка**

**Откриване процедура за провеждане на публичен търг с явно наддаване за продажба на недвижим имот – частна общинска собственост, находящ се в местността „Кантона”, землище на село Басарбово, Община Русе**

 **Чл.-кор. проф. Хр. Белоев:** Заповядайте.

 **Г-жа М. Маркова:** Стандартна процедура по провеждане на публичен търг в местността „Кантона“ в землището на село Басарбово. Имотът е с площ 546 кв.м., говорим за земеделска земя. Поддържаме предложението.

 **Чл.-кор. проф. Хр. Белоев:** Благодаря. Въпроси и изказвания? Режим на гласуване.

**КВОРУМ – 48. С 48 гласа „за”, 0 „против” и 0 „въздържали се” се прие**

**РЕШЕНИЕ № 565**

 На основание чл. 21, ал. 2, във връзка с чл. 21, ал. 1, т. 8 от ЗМСМА, чл. 35, ал. 1 и чл. 41, ал. 2 от ЗОС, чл. 26, ал. 1, т. 1 и чл. 30 от Наредба №1 на Общински съвет – Русе, Протокол №17/11.05.2017 г. на Комисията по общинска собственост, чл. 8, ал. 9 от ЗОС и заявлениe за закупуване на имот, Общинският съвет реши:

 1. Допълва годишната програма за управление и разпореждане с имотите – общинска собственост за 2017 г. с поземлен имот №509.7, с площ 546 кв.м. в местността „Кантона”, землище на село Басарбово, вид територия: Земеделска, начин на трайно ползване: За земеделски труд и отдих /съгласно §4 от Преходни и заключителни разпоредби на Закона за собствеността и ползването на земеделските земи/, седма категория при неполивни условия, предмет на Акт №8184/26.04.2017 г. за частна общинска собственост, вписан под №55, том 12, вх. рег. №5205/03.05.2017 г. в Служба по вписванията – град Русе към Агенция по вписванията, с прогнозен приход от продажбата в размер на 1048,30 лева (хиляда четиридесет и осем лева и тридесет стотинки), без дължими данъци и такси.

 2. Дава съгласие за откриване процедура за провеждане на публичен търг с явно наддаване за продажба на поземлен имот №509.7, с площ 546 кв.м. в местността „Кантона”, землище на село Басарбово, вид територия: Земеделска, начин на трайно ползване: За земеделски труд и отдих /съгласно §4 от Преходни и заключителни разпоредби на Закона за собствеността и ползването на земеделските земи/, седма категория при неполивни условия, предмет на Акт №8184/26.04.2017 г. за частна общинска собственост, вписан под №55, том 12, вх. рег. №5205/03.05.2017 г. в Служба по вписванията – град Русе към Агенция по вписванията, с начална тръжна цена 1048,30 лева (хиляда четиридесет и осем лева и тридесет стотинки), без дължими данъци и такси.

 Дължимите данъци и такси са за сметка на спечелилия участник – купувач.

**11 Точка**

**Отдаване под наем на помещения, частна общинска собственост за клубове на политически партии**

 **Чл.-кор. проф. Хр. Белоев:** Госпожа Маркова.

 **Г-жа М. Маркова**: Поддържаме така направеното предложение относно отдаване под наем на помещения частна общинска собственост на клубове на политически партии.

 **Чл.-кор. проф. Хр. Белоев:** Благодаря. Въпроси и изказвания? Госпожа Волф, заповядайте.

 **Г-жа М. Волф:** Уважаеми г-н Кмет, уважаеми г-н Председател, уважаеми колеги общински съветници, на двете комисии, в които участвам по здравеопазване и социална политика и после на ЗОРС казах моето мнение, че така направеното предложение според мен е незаконосъобразно, защото ..., не цялото, но това, което касае точки 7, 8, 9 и 10, които касаят партиите: Движение „България на гражданите“, Съюз на демократичните сили, Демократи за силна България и Алтернатива за българско възраждане. Причината за това според мен е, че тези партии не са се явили самостоятелно на изборите, а са участвали в коалиция. При този вид участие в изборите е недоказуемо разпределението на дяловете, така че отдаването на помещения под наем общинска собственост при преференциални цени касае само политическите партии, които са влезли в парламента. Затова моето предложение би било, ако вземем такова решение то да посочи чл. 15 от Наредба 1, ал. 3 от решение на Общински съвет – Русе, а именно – Отдаване под наем на помещения частна общинска собственост на политически партии или коалиции, представени в Общински съвет – Русе, които не са участвали на последните парламентарни избори или са участвали, но не са получили над 1% от действителните гласове се извършва по реда на тази наредба чрез публичен търг или публично оповестен конкурс по цени, определени в Наредба 2 за начални цени за отдаване под наем на общински обекти със стопанско и административно предназначение, приети от Общински съвет – Русе. Смятам, че по този начин, ако се обърнем към този член от нашата наредба ще бъде защитен и обществения интерес, тъй като наема, който ще бъде взет за тези помещения ще бъде значително по-висок. Благодаря ви за вниманието.

 **Чл.-кор. проф. Хр. Белоев:** Благодаря. Други? Да, заповядайте, Емил Милушев.

 **Г-н Ем. Милушев:** Уважаеми колеги, на комисията по ЗОРС засегнахме този въпрос, който притеснява г-жа Волф, според мен притесненията и са напразни. Тя тогава изтъкна един такъв довод, че видите ли партиите, които са участвали в коалиции няма как да установят, че наистина са получили процент или над него на последните избори. Тогава коментирахме и обяснихме и, че АПК позволява доказването на факти с писмена декларация. Значи, този текст е оставен в полза на всички администрации за доказване на факти, които не могат да се установят по друг начин, това е много важно. Резултатите от изборите, когато става дума за коалиции, точно пред такава дилема е изправен всеки административен орган, ЦИК публикува резултат за коалиция. Няма как партията да установи, че е получила над 1% и е участвала в тази коалиция освен с такава декларация. Нещо повече, този текст в член 43 от АПК задължава общината да го приеме за доказано, така пише. Административният орган не може да откаже такава декларация. Тоест общината е длъжна да повярва, нали това е закона, просто е такъв. Общината вярва на тази декларация, ако някой е казал неистина или е затаил истина, неистина, това си е негова работа. Но при представяне на такава декларация от лицето, което има представителна власт общината е длъжна да повярва на обстоятелството, че партията е получила необходимия процент да ползва привилегията за отдаване под наем. Четох на разни други места, госпожа Волф е разсъждавала така доста се е заровила в практика, включително и на Върховния административен съд, но тази практика е в друга насока, някой ви е заблудил. Практиката е в насока, че коалицията от партии не е правен субект, а партията е правен субект, това е друго нещо. Върховният съд се е произнесъл, че коалицията не може да сключва договор за наем, защото не е правен субект, това е встрани от проблема, който ви тревожи вас. Тъй, че според вашата логика излиза, че сега с това решение трябва да дадем офиси на ГЕРБ, на ВОЛЯ и на ДПС, така излиза. Никоя партия в коалиция не може да докаже, освен с декларация, че има над 1%, на практика така излиза, трябва да дадем 3 офиса на тези 3 партии и толкова. Политическите партии са особен вид сдружения с нестопанска цел, за да функционират нормално те трябва да имат допир с избирателите си, което ще рече, че трябва да имат клубове, защото това е едно от средствата до избирателите им. Така, че няма как да стане това, което казвате Вие да гледаме строго формално. Още повече, че АПК позволява в едно административно производство да се доказват определени факти с декларации. Даже се сещам за още едно такова производство, например производство по издаване на удостоверение за търпимост на незаконен строеж, то също става с писмени декларации и е не по-малко важно това удостоверение за търпимост. Представете си, че сте построили нещо и сте изхарчили 50, 100 хиляди лева и г-жа Бучуковска иска да го събори, примерно. Ако отговаря на определени изисквания и имате писмени декларации ... (коментар от зала не се чува) ..., ами така е ...

 **Чл.-кор. проф. Хр. Белоев:** Моля за тишина, времето изтече да се ориентирате към финална реплика. Благодаря. Други? Госпожа Волф.

 **Г-жа М. Волф:** Благодаря за разяснението, да Вие ми го дадохте и на ЗОРС. Аз обаче в тази връзка искам да попитам с тази декларация щом има такъв характер задължителен за приемане от администрацията, може ли тези партии да получават субсидии, декларирайки, че са минали над 1%? (коментар от зала не се чува) Аз говоря за следното ...

 **Чл.-кор. проф. Хр. Белоев:** Моля, без реплики.

 **Г-жа М. Волф:** ... резултата им е над 1% им се полага държавна субсидия, няма начин да се докаже. Ако те го направят с декларация ще получават ли държавна субсидия? Да, пробваме.

 **Чл.-кор. проф. Хр. Белоев:** Така, без реплики в залата. Ние затова правим комисии, заседания на комисиите да бъдат изяснени там нещата. И на тия въпроси сигурни е отговаряно, нали? Не е редно на сесията да си ги задаваме по тоя начин, а е трябвало предварително да ги изясняваме.

 **Г-жа М. Волф:** В тази връзка бих искала да помоля да гласуваме отделно точки 7, 8 и 9 от предложението, за които става въпрос.

 **Чл.-кор. проф. Хр. Белоев:** Точно това щях да Ви попитам някакво предложение правите ли и писмено ми го дайте да мога да ...

 **Г-жа М. Волф:** За разделно гласуване имам ...

 **Чл.-кор. проф. Хр. Белоев:** Правите предложение за разделно гласуване, добре, на точки 7 ... (коментар от зала не се чува) Добре. Други изказвания? Въпроси? Така, подлагаме на гласуване да гласуваме по точката разделно за точки 7, 8, 9 и 10.

**КВОРУМ – 48. С 12 гласа „за”, 19 „против” и 17 „въздържали се” не се прие предложението.**

 **Чл.-кор. проф. Хр. Белоев:** Като цяло гласуваме точката с предложенията така, както са предложени решенията. Режим на гласуване. Проверете устройството на д-р Константинова, колеги.

**Ръчно гласували:**

**Д-р Т. Константинова – „за“.**

**КВОРУМ – 49. С 42 гласа „за”, 2 „против” и 5 „въздържали се” се прие**

**РЕШЕНИЕ № 566**

 На основание чл. 21, ал. 2, във връзка с чл. 21, ал. 1, т. 8 от Закона за местното самоуправление и местната администрация (ЗМСМА), във връзка с чл. 31, ал. 1, 2 и 3, чл. 32, ал. 2 от Закона за политическите партии (ЗПП), чл. 11, ал. 2 и чл. 14, ал. 4 от Закона за общинската собственост (ЗОС), чл. 15, ал. 1 от Наредба № 1 на Общински съвет - Русе за общинската собственост, чл. 1, т. 2, чл. 2, ал. 1, т. 21, чл. 3, чл. 4 и чл. 5 от Наредба № 2, на Общински съвет - Русе, за началните цени за отдаване под наем на общински обекти със стопанско и административно предназначение, съобразно резултатите от проведени на 26.03.2017 г. избори за народни представители в Четиридесет и четвъртото Народно събрание на Република България, обективирани в Решение № 4670-НС / 30.03.2017 г. на Централната избирателна комисия, Общински съвет – Русе реши:

 I. Дава съгласие да се отдаде под наем на политическа партия „ГЕРБ“, БУЛСТАТ 175248466, със седалище и адрес на управление: гр. София, район „Триадица“, НДК, Административна сграда, ет. 17, със срок до края на мандата на действащото Четиридесет и четвърто Народно събрание на Република България, имоти частна общинска собственост, както следва:

1. Самостоятелен обект в сграда с идентификатор 63427.2.546.1.7 по Кадастралната карта на гр. Русе, с площ на самостоятелния обект – 134,32 кв.м, с предназначение - за делова и административна дейност, брой нива на обекта – едно, с административен адрес гр. Русе, ул. „Отец Паисий“ №4, предмет на АОС №904/04.11.1996 г., като клуб и месечна наемна цена 68,08 лв. с включен ДДС;

2. Помещение на втори етаж в сградата, отредена за здравен дом, намираща се в УПИ IV-246-за Здравен дом, в кв. 53, по плана на с. Сандрово, Община Русе. описани в АЧОС №3826/05.03.2002 г., с площ от 27,00 кв.м, като клуб и месечна наемна цена 17,11 лв. с включен ДДС;

3. Едноетажна сграда – частна общинска собственост, № 502.676.1, със застроена площ от 22 кв.м., разположена в ПИ 502.676 по Кадастралния план на с. Семерджиево, ЕКАТТЕ 66158, Община Русе, находящ се в с. Семерджиево, Община Русе, по ул. „Ястребовско шосе“, като клуб и месечна наемна цена 13,94 лв. с включен ДДС.

II. Дава съгласие да се отдаде под наем на политическа партия „Българска социалистическа партия“, БУЛСТАТ 000702014, със седалище и адрес на управление: гр. София, район „Възраждане“, ул. „Позитано“ №20, със срок до края на мандата на действащото Четиридесет и четвърто Народно събрание на Република България, обекти частна общинска собственост, както следва:

1. Самостоятелен обект в сграда с идентификатор по Кадастралната карта на гр. Русе 63427.2.2601.3.26, със застроена площ от 86,00 кв.м., брой нива на обекта – едно, с предназначение – за културна и обществена дейност, с административен адрес гр. Русе, ул. „Борисова“ №81, вх.2, ет. 0, описан в АЧОС №4171/09.03.2004 г., като клуб и месечна наемна цена 54,49 лв. с включен ДДС;
2. Самостоятелен обект в сграда с идентификатор по Кадастралната карта на гр. Русе 63427.2.1440.1.9, със застроена площ от 341,25 кв.м, брой нива на обекта – едно, с предназначение – за делова и административна дейност, с административен адрес гр. Русе, ул. „Църковна Независимост“ №18, ет. 9, описан в АЧОС №1153 от 17.02.1997 г., като клуб и месечна наемна цена 172,97 лв. с включен ДДС;
3. Обект частна общинска собственост, намиращ се в гр. Русе, ж.к. „Дружба-3“ до бл. №12 (представляващ павилион по чл. 56 от ЗУТ) с обща площ от 123,42 кв. м, като клуб и месечна наемна цена 52,13 лв. с включен ДДС;
4. Част от самостоятелен обект в сграда – частна общинска собственост, представляваща помещение с площ от 35,00 кв.м, разположено в самостоятелен обект в сграда с идентификатор по Кадастралната карта на гр. Русе 63427.7.268.1.12, целият с площ от 188,01 кв.м, с предназначение – за делова и административна дейност, брой нива на обекта – едно, намиращ в гр. Русе, ж.к. „Изток“, ул. „Котовск“ № 2, ет. 5, предмет на АЧОС № 7474 от 06.08.2015 г., като клуб и месечна наемна цена 22,18 лв. с включен ДДС.

III. Дава съгласие да се отдаде под наем на политическа партия „Движение за права и свободи“, БУЛСТАТ 000707470, със седалище и адрес на управление: гр. София, район „Възраждане“, бул. „Александър Стамболийски“ №45А, със срок до края на мандата на действащото Четиридесет и четвърто Народно събрание на Република България, обекти частна общинска собственост, както следва:

 1. Самостоятелен обект в сграда с идентификатор по Кадастралната карта на гр. Русе 63427.2.2601.16.29, със застроена площ от 100,96 кв.м, брой нива на обекта – едно, с предназначение – за делова, административна дейност, с административен адрес гр. Русе, ул. „Борисова“ №99, бл. „Йордан Йовков“, ет. 0, описан в АЧОС №6949/18.04.2013 г., като клуб и месечна наемна цена 51,18 лв. с включен ДДС;

 2. Самостоятелен обект в сграда с идентификатор по Кадастралната карта на гр. Русе 63427.4.2084.2.8, със застроена площ от 47,76 кв.м, брой нива на обекта – едно, с предназначение – друг вид самостоятелен обект в сграда, с административен адрес гр. Русе, кв. „Дружба-2“, ул. „Йосиф Цанков“ №45-47, ет.2, обект „Д“, описан в АЧОС №7292 от 02.07.2014 г., като клуб и месечна наемна цена 30,26 лв. с включен ДДС;

 3. Обект частна общинска собственост, намиращ се в с. Семерджиево, Община Русе, ул. „Ястребовско шосе“ №12 (представляващ павилион по чл. 56 от ЗУТ), с площ от 97,44 кв. м, като клуб и месечна наемна цена 51,45 лв. с включен ДДС;

 4. Част от самостоятелен обект в сграда – частна общинска собственост, представляваща помещение с площ от 20,00 кв.м, разположено в самостоятелен обект в сграда с идентификатор по Кадастралната карта на гр. Русе 63427.7.268.1.12, целият с площ от 188,01 кв.м, с предназначение – за делова и административна дейност, брой нива на обекта – едно, намиращ в гр. Русе, ж.к. „Изток“, ул. „Котовск“ № 2, ет. 5, предмет на АЧОС № 7474 от 06.08.2015 г., като клуб и месечна наемна цена 12,67 лв. с включен ДДС;

 IV. Дава съгласие да се отдаде под наем на ПП „ВМРО – Българско национално движение“, БУЛСТАТ 130451348, със седалище и адрес на управление: гр. София, ул. „Пиротска“№5, със срок до края на мандата на действащото Четиридесет и четвърто Народно събрание на Република България, самостоятелен обект в сграда с идентификатор 63427.2.675.1.1 по Кадастралната карта на гр. Русе, с площ - 64,46 кв.м, с предназначение - за офис; брой нива на обекта – едно, намиращ се в сграда №1, разположена в поземлен имот с идентификатор по Кадастралната карта на гр. Русе 63427.2.675, с административен адрес: гр. Русе, ул. „Пирот“ №5, ет.1, и част с площ от 69,54 кв.м от самостоятелен обект в сграда с идентификатор по Кадастралната карта на гр. Русе 63427.2.675.1.10, целият с площ от 187,00 кв.м, с предназначение – ателие за творческа дейност, брой нива на обекта – едно, намиращ се в сграда №1, разположена в поземлен имот с идентификатор по Кадастралната карта на гр. Русе 63427.2.675, с административен адрес: гр. Русе, ул. „Пирот“ №5, ет.4, предмет на АЧОС №6665/19.03.2012 г., като клуб и месечна наемна цена 67,92 лв. с включен ДДС.

 V. Дава съгласие да се отдаде под наем на политическа партия „Национален фронт за спасение на България“, БУЛСТАТ 176129116, със седалище и адрес на управление: гр. София, бул. „Шипченски проход“ №63, със срок до края на мандата на действащото Четиридесет и четвърто Народно събрание на Република България, самостоятелен обект в сграда с идентификатор 63427.2.819.1.4 по Кадастралната карта на гр. Русе, със застроена площ от 40,50 кв.м, с предназначение на самостоятелния обект - за търговска дейност, брой нива на обекта – едно, с административен адрес: гр. Русе, ул. „Княжеска“ № 33, ет.0, предмет на АЧОС №3927/30.09.2002г., като клуб и месечна наемна цена 25,66 лв. с включен ДДС;

 VI. Дава съгласие да се отдаде под наем на политическа партия „ВОЛЯ“, БУЛСТАТ 175358375, със седалище и адрес на управление: гр. Варна, ж.к. „Младост“, бул. „Република“, сграда медицински център „Младост“, със срок до края на мандата на действащото Четиридесет и четвърто Народно събрание на Република България, самостоятелен обект в сграда с идентификатор 63427.2.765.1.24 по Кадастралната карта на гр. Русе, със застроена площ от 28,20 кв. м, с предназначение - за офис, брой нива на обекта – едно, с административен адрес: гр. Русе, ул. „Княжеска“ № 15, ет.2, обект 7, предмет на АЧОС №6799/25.10.2012 г., като клуб и месечна наемна цена 17,87 лв. с включен ДДС;

 VII. Дава съгласие да се отдаде под наем на политическа партия „Съюз на демократичните сили“, БУЛСТАТ 130052349, със седалище и адрес на управление: гр. София, ул. „Г.С.Раковски“ №134, със срок до края на мандата на действащото Четиридесет и четвърто Народно събрание на Република България, самостоятелен обект в сграда – частна общинска собственост с идентификатор по Кадастралната карта на гр. Русе 63427.2.2085.9.2, с площ от 158,00 кв. м, с предназначение – за културна и обществена дейност, брой нива на обекта – едно, намиращ се в сграда №9, разположена в поземлен имот с идентификатор по Кадастралната карта на гр. Русе 63427.2.2085, с административен адрес гр. Русе, ул. „Цар Асен“ № 26, вх. 3, ет. 0, описан в АЧОС №1326 от 10.05.1997 г., като клуб и месечна наемна цена 80,09 лв. с включен ДДС;

 VIII. Дава съгласие да се отдаде под наем на политическа партия „Движение България на гражданите”, БУЛСТАТ 176368365, със седалище и адрес на управление: гр. София, район „Оборище“, ул. „Бенковски“ №7, ет.2 със срок до края на мандата на действащото Четиридесет и четвърто Народно събрание на Република България, самостоятелен обект в сграда с идентификатор по Кадастралната карта на гр. Русе 63427.1.133.1.186, със застроена площ от 40,90 кв. м, с предназначение – друг вид самостоятелен обект в сграда, брой нива на обекта – едно, намиращ се в сграда №1, разположена в поземлен имот с идентификатор по Кадастралната карта на гр. Русе 63427.1.133, с административен адрес: гр. Русе, кв. „Възраждане“, ул. „Плиска“ №89, вх.5, ет.0, описан в АЧОС №7783 от 12.05.2016 г., като клуб и месечна наемна цена 25,91 лв. с включен ДДС;

 IX. Дава съгласие да се отдаде под наем на политическа партия „Демократи за силна България“, БУЛСТАТ 131271567, със седалище и адрес на управление: гр. София, район „Триадица“, ул. „Витоша“ №18, със срок до края на мандата на действащото Четиридесет и четвърто Народно събрание на Република България, част от самостоятелен обект в сграда, представляваща помещение с площ от 174,15 кв. м от самостоятелен обект в сграда с идентификатор по Кадастралната карта на гр. Русе 63427.2.765.1.14, със застроена площ на целия обект 230,16 кв. м, с предназначение – за офис, брой нива на обекта – едно, с административен адрес: гр. Русе, ул. „Княжеска“ №15, ет.1, обект 1, описан в АЧОС №6799 от 25.10.2012 г., като клуб и месечна наемна цена 88,27 лв. с включен ДДС;

 X. Дава съгласие да се отдаде под наем на политическа партия „Алтернатива за българско възраждане“, БУЛСТАТ 176734649, със седалище и адрес на управление: гр. София, ул. „Врабча“ №23, ет.2 със срок до края на мандата на действащото Четиридесет и четвърто Народно събрание на Република България, самостоятелен обект в сграда с идентификатор по Кадастралната карта на гр. Русе 63427.2.765.1.20, със застроена площ 85,39 кв. м, с предназначение – за офис, брой нива на обекта – едно, с административен адрес: гр. Русе, ул. „Княжеска“ №15, ет.1, обект 3, описан в АЧОС №6799 от 25.10.2012 г., като клуб и месечна наемна цена 54,10 лв. с включен ДДС.

**12 Точка**

**Провеждане на публичен търг с явно наддаване за отдаване под наем на части от терени - публична общинска собственост за разполагане на преместваеми обекти по чл. 56 от ЗУТ**

 **Чл.-кор. проф. Хр. Белоев:** Госпожа Маркова.

 **Г-жа М. Маркова:** Поддържаме така направеното предложение за провеждане на публичен търг, три части от терени публична общинска собственост в Парка на Младежта, пред Младежкия център за павилиони и пред жилищния блок Ларгото.

 **Чл.-кор. проф. Хр. Белоев:** Благодаря. Въпроси и изказвания? Не виждам. Режим на гласуване.

**КВОРУМ – 47. С 47 гласа „за”, 0 „против” и 0 „въздържали се” се прие**

**РЕШЕНИЕ № 567**

 На основание чл. 21, ал. 2, във връзка с чл. 21, ал. 1, т. 8 от ЗМСМА, чл. 14, ал. 7, във връзка с чл. 14, ал. 2 от ЗОС, във връзка с чл. 56, ал. 1 и 5 от ЗУТ, чл. 11, ал. 1 и 2 от Наредба №1 за общинската собственост на Общински съвет – Русе, във връзка с чл. 1, т. 1, чл. 2, ал. 1, т. 1, т. 40, ал. 2, чл. 3 и чл. 5 от Наредба №2 на Общински съвет - Русе, за началните цени за отдаване под наем на общински обекти със стопанско и административно предназначение, Общински съвет – Русе реши:

 Дава съгласие да бъде проведен публичен търг с явно наддаване за отдаване под наем за срок от пет години на части от терени - публична общинска собственост, за разполагане на преместваеми обекти, както следва:

 1. Част от терен – публична общинска собственост, за поставяне на преместваем обект – стоянка за рикши и други атракционни колички, с площ от 5,00 кв. м, в гр. Русе, УПИ XXXV-Парк на младежта по плана на гр. Русе, съгласно утвърдена на 11.05.2017 г. от Главния архитект на Община Русе подробна схема за разполагане на преместваем обект, с начална тръжна месечна наемна цена – 158,00 лв. (Сто петдесет и осем лева) без включен ДДС.

 2. Част от терен – публична общинска собственост, за поставяне на преместваем обект – павилион за цветя №7, с площ от 6,00 кв. м, в гр. Русе, ЦГЧ, при градинката на ул. „Хан Крум“, пред Младежкия център, с начална тръжна месечна наемна цена – 77,30 лв. (Седемдесет и седем лева и тридесет стотинки) без включен ДДС.

1. Част от терен – публична общинска собственост, за поставяне на преместваем обект – павилион за цветя №1, с площ от 6,00 кв. м, в гр. Русе, ЦГЧ, до озеленена площ между сградата на Общината и жилищен блок „Ларго“, с начална тръжна месечна наемна цена – 77,30 лв. (Седемдесет и седем лева и тридесет стотинки).

**13 Точка**

**Провеждане на публичен търг с явно наддаване за отдаване под наем за срок от пет години на части от терени – публична общинска собственост за разполагане на рекламно-информационни елементи с площ над 3,00 кв.м на територията на гр. Русе**

 **Чл.-кор. проф. Хр. Белоев:** Заповядайте, г-жа Маркова.

 **Г-жа М. Маркова:** Поддържаме предложението, стандартна процедура по провеждането на описания публичен търг.

 **Чл.-кор. проф. Хр. Белоев:** Благодаря. Въпроси и изказвания по точката? Не виждам. Режим на гласуване.

**КВОРУМ – 49. С 49 гласа „за”, 0 „против” и 0 „въздържали се” се прие**

**РЕШЕНИЕ № 568**

 На основание чл. 21, ал. 1, т. 8, във връзка с чл. 21, ал. 2 от ЗМСМА, чл. 14, ал. 2 и 7 от ЗОС, във връзка с чл. 57, ал. 1 и ал. 3 от ЗУТ, във връзка с чл. 11, ал. 1 и ал. 2 от Наредба №1 за общинската собственост на Общински съвет - Русе, във връзка с раздел I, чл. 1, т. 1, чл. 2, ал. 1, т. 38, раздел II, чл. 3 и чл. 5 от Наредба №2 на Общински съвет - Русе за началните цени за отдаване под наем на общински обекти със стопанско и административно предназначение, Общински съвет – Русе реши:

Дава съгласие да бъде проведен публичен търг с явно наддаване за отдаване под наем, за срок от пет години, на части от терени – публична общинска собственост, за разполагане на рекламно-информационни елементи на територията на гр. Русе с изобразителна площ над 3,00 кв.м, с начална тръжна месечна наемна цена 15,44 лв. за кв.м изобразителна площ, без включен ДДС, както следва:

1. Позиция №11 от Общата схема – разположено вляво по пътя от гр. София, с размери 4,00/3,00 м.;
2. Позиция №19 от Общата схема – разположено на входа от гр. София в разделителната тревна ивица, с размери 4,00/3,00 м.;
3. Позиция №20 от Общата схема – разположено на входа от гр. София, в разделителната тревна ивица между бензиностанции №9 и №10, с размери 4,00/3,00 м.;
4. Позиция №32 от Общата схема – разположено в разделителната тревна ивица на бул. „България“ по посока изхода към гр. София, след „Охлюва“, с размери 4,00/3,00 м.;
5. Позиция №43 от Общата схема – разположено на бул. „България“, в разделителната тревна ивица, преди Дунав мост и с размери 4,00/3,00 м.;
6. Позиция 78-А от Общата схема – разположено на бул. „България“, в тревната ивица при детелината с бул. „Липник“, с размери 4,00/3,00 м.;
7. Позиция №111 от Общата схема – разположено вдясно по пътя от гр. Варна, в разделителната тревна площ пред ж.к. „Чародейка“, с размери 4,00/3,00 м.;
8. Позиция №116-А от Общата схема – разположено в тревната площ на ъгъла между бул. „Васил Левски“ и бул. „Христо Ботев“, с размери 4,00/3,00 м.;
9. Позиция №118 от Общата схема – разположено на бул. „Христо Ботев“ в затревения остров пред бензиностанция „ЕКО“, с размери 4,00/3,00 м.;
10. Позиция №124 от Общата схема – разположено на бул. „Христо Ботев“ в тревната ивица при детелината с бул. „България“, с размери 4,00/3,00 м.;
11. Позиция №140 от Общата схема – разположено на бул. „Цар Освободител“, в тревната площ срещу Автогара-юг, с размери 4,00/3,00 м.;
12. Позиция №148 от Общата схема – разположено на бул. „Цар Освободител“, в разделителната тревна ивица срещу ОУ „Йордан Йовков“, с размери 4,00/3,00 м.;
13. Позиция №150 от Общата схема – разположено на кръговото движение при бул. „Липник“, с размери 4,00/3,00 м.;
14. Позиция №199-А от Общата схема – разположено вдясно на бул. „Липник“ по посока център, непосредствено преди бивш завод „Петър Караминчев“, с размери 4,00/3,00 м.;
15. Позиция №208 от Общата схема – разположено вдясно на ул. „Тулча“, по посока ул. „Плиска“, непосредствено след комплекс „Париж“, с размери 4,00/3,00 м.;
16. Позиция №209 от Общата схема – разположено в затревения остров при кръстовището на бул. „Съединение“, ул. „Майор Атанас Узунов“ и ул. „Свети Наум“, с размери 4,00/3,00 м.

**14 Точка**

**Определяне на начин и количества за продажба на дървесина от горски територии – общинска собственост**

 **Чл.-кор. проф. Хр. Белоев:** Госпожа Кръстева, заповядайте.

 **Г-жа Н. Кръстева:** Уважаеми общински съветници, през месец февруари 2017 година утвърдихте годишен план за ползване на дървесина, въз основа на същия следва да бъде открита процедура за ползване на дървесина. Предвид това ваше решение трябва да е в насока даване на съгласие за провеждане на публичен търг, определяне количествата за продажба на стояща дървесина, които са съобразени с годишния план за ползване.

 **Чл.-кор. проф. Хр. Белоев:** Благодаря. Въпроси и изказвания? Не виждам. Режим на гласуване.

**КВОРУМ – 48. С 48 гласа „за”, 0 „против” и 0 „въздържали се” се прие**

**РЕШЕНИЕ № 569**

 На основание чл. 21, ал. 2, във връзка с чл. 21, ал. 1, т. 8 ЗМСМА, чл. 112, ал. 1, т. 1 ЗГ, чл. 4, ал. 3, чл. 5, ал. 3 във връзка с ал. 1, т. 1 на същия член, чл. 46, т. 1, чл. 49, ал. 1, т. 1 НУРВИДГТ, Общински съвет реши:

 Дава съгласие за провеждане на търг с явно наддаване за продажба на стояща дървесина на корен в горски територии, собственост на Община Русе, находящи се в землището на с. Тетово, Община Русе, съобразно действащия Горскостопански план, и определя количествата за продажба на стояща дървесина на корен от горепосочените горски територии – общинска собственост, предмет на търга с явно наддаване, съобразени с годишния план за ползване на дървесина през 2017 година, съобразно Приложение № 1.

**15 Точка**

**Корекция на бюджета на Община Русе за 2017 г.**

 **Чл.-кор. проф. Хр. Белоев:** Госпожа Пенева.

 **Г-жа Ем. Пенева:** Уважаеми дами и господа общински съветници, с корекцията се осигуряват финансово важни за община Русе обекти. Поддържаме предложението така, както е входирано, на комисиите нямаше забележки.

 **Чл.-кор. проф. Хр. Белоев:** Благодаря.Въпроси и изказвания? Не виждам. Режим на гласуване.

**КВОРУМ – 47. С 47 гласа „за”, 0 „против” и 0 „въздържали се” се прие**

**РЕШЕНИЕ № 570**

На основание чл.21, ал.2 във връзка с чл. 21, ал. 1, т. 6 от ЗМСМА, чл.124 от Закона за публичните финанси, Общинският съвет реши:

**І. Приходи – държавни дейности**

§2501 „Държавни такси за административни и други услуги и дейности“ +30лв.

РИМ-Русе +30лв.

**Всичко приходи държавна дейност: +30лв.**

**Всичко приходи по бюджета: +30лв.**

**ІІ. Разходи – държавна дейност**

ФУНКЦИЯ „Почивно дело, култура, религиозни дейности“

Дейност 751 „Библиотеки с национален и регионален характер“

§1020 „Външни услуги“ -16 000лв.

§5203 „Придобиване на друго оборудване, машини и съоръжения“

Обект „Климатична система“ 5 бр. +16 000лв.

**Всичко за дейност: 0лв.**

Дейност 739 „Музеи, худ. галерии, паметници на културата и етногр. комплекси с национален и регионален характер“ – РИМ - Русе

§1015 „Материали“ +30лв.

**Всичко за дейност: +30лв.**

**Всичко за функция: +30лв.**

**Всичко разходи държавни дейности: +30лв.**

**ІІІ. Разходи – местни дейности**

ФУНКЦИЯ „Общи държавни дейности“

Дейност 122 „Общинска администрация“

§5203 „Придобиване на друго оборудване, машини и съоръжения“

Обект „NAS устройство за съхраняване на данни“ 1бр. -1 400лв.

Обект „Дисково мрежово устройство“ 1бр. +3 102лв.

**Всичко за дейност: +1 702лв.**

**Всичко за функция: +1 702лв.**

ФУНКЦИЯ „Жилищно строителство, БКС и опазване на околната среда“

Дейност 603 „Водоснабдяване и канализация“

§5100 „Основен ремонт“

Обект „Възстановяване на водосток в кв. Гагаля, с. Николово, община Русе на общински път RSE 1130 Русе-Николово-Юделник“ -1 702лв.

**Всичко за дейност: -1 702лв.**

Дейност 606 „Изграждане, ремонт и поддържане на уличната мрежа“

§5100 „Основен ремонт“

Обект „Реконструкция на ул. „Потсдам“, цялостно проектиране от ул. „Тулча“ до кръстовище с бул. „Липник“ /до КАТ/ и СМР, СН,АН от ул. „Тулча“ до ул. „Иван Ведър“ включително и кръстовището с ул. „Проф. Михаил Арнаудов“ -88 000лв.

**Всичко за дейност: -88 000лв.**

Дейност 619 „Други дейности по жилищното строителство, благоустройството и регионалното развитие“

§1020 „Външни услуги“ -30 000лв.

**Всичко за дейност: -30 000лв.**

**Всичко за функция: -119 702лв.**

ФУНКЦИЯ „Почивно дело, култура, религиозни дейности“

Дейност 714 „Спортни бази за спорт за всички“

§1098 „Др. разходи, некласифицирани в др. параграфи и подпараграфи“ +11 000лв.

§5100 „Основен ремонт“

Обект „Основен ремонт и укрепване на подпорни стени към съоръжение /приемник/ за дъждовни води на канал – помпена станция „Ялта“ в УПИ І 5095 – за спортен комплекс, кв.48, по плана на гр. Русе-втори етап, подетап ІІІ-ІV“ +88 000лв.

**Всичко за дейност: +99 000лв.**

**Всичко за дейност: +99 000лв.**

**Всичко за функция: +99 000лв.**

ФУНКЦИЯ „Икономически дейности и услуги“

Дейност 832 „Служби и дейности по поддържане, ремонт и изграждане на пътищата“

§1030 „Текущ ремонт“ +30 000лв.

**Всичко за дейност: +30 000лв.**

**Всичко за функция: +30 000лв.**

ФУНКЦИЯ „Разходи некласифицирани в другите функции“

Дейност 998 „Резерв“

§9700 „Резерв за непредвидени и неотложни разходи“ -11 000лв.

**Всичко за дейност: -11 000лв.**

**Всичко за функция: -11 000лв.**

**Всичко разходи местни дейности: 0лв.**

**Всичко разходи по бюджета +30лв.**

**16 Точка**

**Приемане на Наредба за изменение и допълнение на Наредба №16 на Общински съвет – Русе за определянето и администрирането на местните такси, цени на услуги и права на територията на Община Русе**

 **Чл.-кор. проф. Хр. Белоев:** Госпожа Петрова.

 **Г-жа Ир. Петрова:** Добър ден. Уважаеми дами и господа, на вашето внимание е изменението на наредбата, което коментирахме с вас по заседанията на постоянните комисии. Знаете, че по време на обсъжданията се събра повече информация около предложението за решение, което е свързано със стари записи в Наредба 16. По този повод днес внасяме допълнение и изменение на предложение с вх.№343/04.05.2017 г., което прави следната корекция в предложението, ще го изчета изцяло, тъй като е кратко. Вследствие на направените обсъждания на предложението по контролен лист 531 в постоянните комисии на Общински съвет – Русе се събраха допълнителни факти за статута на международен турнир по спортни танци и международен конкурс за естрадна песен „Северно сияние“, от които става ясно, че записа в Наредба 16 на Общински съвет за такси за участие в тези 2 събития е бил свързан с това, че са били дейности на Общински детски център за култура и изкуство. Към настоящият момент те се организират от юридически лица с нестопанска цел, поради това такса за участие в тях общината не може да събира. Точка 26.1, точка 26.2 от ал. 1 на чл. 59 на Наредба 16 следва да бъдат отменени. В тази връзка изменяме предложението, както следва, към проекта за предложение се добавя нов §2 със следния текст – чл. 59, ал. 1, т. 26.1 и т. 26.2 се отменят. Досегашният §2 на предложението става §3, в останалата си част предложението остава непроменено, а именно такси за участие за новото събитие за Община Русе – Международен мажоретен фестивал. Благодаря.

 **Чл.-кор. проф. Хр. Белоев:** Благодаря. Въпроси и изказвания? Промените да ми предадете. Не виждам, гласуваме точката с направените промени в проекта за решение така, както бяха изчетени.

**КВОРУМ – 49. С 49 гласа „за”, 0 „против” и 0 „въздържали се” се прие**

**РЕШЕНИЕ № 571**

На основание чл. 79 от АПК, чл. 21, ал.2, във вр. с ал.1, т.23 и чл. 17, ал.1, т.5 от Закона за местното самоуправление и местната администрация, във връзка с чл.6, ал.2 и чл. 9 от Закона за местните данъци и такси, Общински съвет - Русе реши:

Приема Наредба за изменение и допълнение на Наредба № 16 на Общински съвет – Русе за определянето и администрирането на местните такси, цени на услуги и права на територията на Община Русе, със следното съдържание:

§ 1. В глава трета, в чл. 59, ал. 1, т. 26 текстът се изменя и придобива следната редакция: ''Участие в национални и международни прояви, организирани със съдействието на Община Русе'':

26.1. Международен турнир по спортни танци - 20,00 лв. двойка.

26.2. Международен конкурс за естрадна песен “Северно сияние”:

§ 2. Чл.59, ал.1, т.26.1. и т.26.2. се отменят.

§ 3. В глава трета, в чл. 59 се допълва нова т. 26.3 със следния текст“ „Международен младежки мажоретен фестивал „Русе Ритъм & Марш“:

а) състав от 15 до 30 участника – 120.00 лв. /без ДДС/;

б) състав от 31 до 50 участника – 180.00 лв. /без ДДС/.

**17 Точка**

**Приемане на Наредба за изменение на Наредба №16 на Общински съвет – Русе за определянето и администрирането на местните такси, цени на услуги и права на територията на Община Русе**

 **Г-н Дим. Кънчев:** Вносител е председателят на общинския съвет, заповядайте.

 **Чл.-кор. проф. Хр. Белоев:** Нямаше предложения за промени по направения проект за решение, поддържам го.

 **Г-н Дим. Кънчев:** Благодаря. Въпроси, мнения, изказвания? Няма. Процедура на гласуване, ако обичате.

**КВОРУМ – 49. С 49 гласа „за”, 0 „против” и 0 „въздържали се” се прие**

**РЕШЕНИЕ № 572**

 На основание чл. 21, ал. 2, във връзка с чл.21, ал.1, т. 23 от ЗМСМА, чл. 28, ал.2 от ЗНА, чл. 9 от ЗМДТ и чл.79 от Административно процесуалния кодекс (АПК),Общински съвет-Русе реши:

І. Приема Наредба за изменение на Наредба № 16 на Общински съвет - Русе, за определянето и администрирането на местните такси, цени на услуги и права на територията на Община Русе, както следва:

§. 1. Чл. 59, ал. 1, т. 55 се отменя.

§. 2. Чл. 59, ал. 1, т. 56 се отменя.

§. 3. Чл. 59, ал. 1, т. 57, б. „б“ се отменя.

**18 Точка**

**Проект на Наредба за реда и условията за ползване на социалната услуга „Социални жилища“**

 **Чл.-кор. проф. Хр. Белоев:** Госпожа Личева, заповядайте.

 **Г-жа М. Личева:** Уважаеми общински съветници, както беше подробно представено проектното предложение за нова наредба за условия и реда за ползване на социалната услуга „Социално жилище“, това е един документ, както ви беше представен, че е необходим да бъде представен към проектното предложение на Община Русе, в следващата точка ще ви го представя за изграждане на социални жилища. В пакетът от документи трябва да има такъв проект на наредба, той ще влезе в сила след като всъщност имаме такова социално жилище.

 **Чл.-кор. проф. Хр. Белоев:** Благодаря. Изказвания по точката?

 **Г-жа М. Личева:** Ще внеса едни предложения писмено, които бяха приети от общинска администрация, направени по време на комисия земеделие и екология от проф. Михайлов.

 **Чл.-кор. проф. Хр. Белоев:** Включени са?

 **Г-жа М. Личева**: Включени са, да.

 **Чл.-кор. проф. Хр. Белоев:** Изказвания по точката? Така, изчетете какви са промените преди да гласуваме.

 **Г-жа М. Личева:** Първата промяна е в чл. 1 от проекта, с цел отпадане на тафтология, повтаряне на думи в изречението. И следва след думата „ ... както ...“ да отпаднат думите „ ... редът и условията по ...“ и да се измени следващия текст, както следва „управлението, финансирането, настаняването, контрола и мониторинга на услугата, имотите, в които се предоставя тя“. И в чл. 14, ал. 1, т. 2б вместо „ ... начално ниво ...“ да се чете „ ... начален етап ...“

 **Чл.-кор. проф. Хр. Белоев:** Благодаря. Сашо Нунев, заповядай.

 **Доц. С. Нунев:** Уважаеми господин Председател, уважаеми колеги, с риск да забавя устремното гласуване правя това изказване, зад а очертая значимостта на това проектно предложение. Това, което предприема община Русе с проектното предложение се доближава до редица европейски практики. И тук искам да очертая финансовия ресурс, който отделя всяка една от високо развитите страни, част от тях ще подчертая: Великобритания около 9 милиарда паунда, Германия около 7 милиарда евро, съответно там има предвидени и социални помощи за ползващи наем, живеещи под наем, собственици на жилища и т.н. Всичко това, обаче е обвързано с активни мерки, каквито са застъпени и в тази методика, насърчаване на включването, интеграцията, търсене на възможности за образование и заетост. България разбира се и конкретно в лицето на нашата община обвързва тази проектна инициатива също с активни мерки, но заедно с това искам да подчертая, че тя надгражда съществуващата социална инфраструктура. Наред със съществуващите социални услуги тя добавя една изключително важна в областта на социалната политика, а именно жилищното настаняване и социалните жилища. Разбира се Община Русе не е първата, Община София, Варна, Пловдив, Благоевград, включително и Дупница са предприели такива стъпки. В Костинброд, обаче има и публично-частно партньорство, Винебергер е една от фирмите, строителните, която в тая насока работи и се надявам, че така в бъдеще ще се работи в тази насока и съответно ще бъдат осигурявани възможности за граждани на общината да ползват тази социална услуга. Искам да изкажа още веднъж задоволството си и така да уверя гражданите на Община Русе, че тази стъпка, която се предприема наистина е изключително важна по отношение на социалната политика на Община Русе. Не случайно Община Русе в предходните 2 години има национални награди за развитие на социалните услуги и провеждана добра социална политика.

 **Чл.-кор. проф. Хр. Белоев:** Благодаря. Други изказвания? Въпроси? С направените предложения за промени, които са в чл. 1 и чл. 14 така, както бяха изчетени режим на гласуване по точката.

**КВОРУМ – 49. С 48 гласа „за”, 1 „против” и 0 „въздържали се” се прие**

**РЕШЕНИЕ № 573**

 На основание чл. 21 ал. 2, във връзка с чл. 17, ал. 1, т. 7 от закона за местното самоуправление и местната администрация и във връзка с чл. 18, ал.1, т. 2 от Закона за социално подпомагане, Общински съвет - Русе реши:

1. Приема Наредба за реда и условията за ползване на социалната услуга „Социални жилища“.

**19 Точка**

**Проектно предложение „Изграждане на социални жилища за настаняване на лица от малцинствени групи от населението и социално слаби лица, които не могат да се ползват от условията на жилищното настаняване на Община Русе“**

 **Чл.-кор. проф. Хр. Белоев:** Заповядайте, г-жа Личева.

 **Г-жа М. Личева:** Всъщност това е проектното предложение за изграждането в рамките на ОП „Региони в растеж“. Стойността на проектното предложение е 2 140 258 лв. Ще бъдат изградени общо 28 апартамента в една сграда, 2 едностайни. 20 двустайни и 6 тристайни. Другите части на предложението за решение освен подкрепа за кандидатстване е свързано с даване съгласие с дофинансиране на проекта в рамките на 3% от общата сума в резултат на направения финансов анализ от съответните експерти, както и устойчивост на проекта 5 години след последното плащане към бенефициента. Благодаря ви.

 **Чл.-кор. проф. Хр. Белоев:** Благодаря. Въпроси и изказвания по точката? Не виждам, режим на гласуване.

**КВОРУМ – 49. С 44 гласа „за”, 4 „против” и 1 „въздържали се” се прие**

**РЕШЕНИЕ № 574**

 На основание чл. 21, ал. 2, във връзка с чл. 21, ал. 1, т. 8 и т. 23 от Закона за местното самоуправление и местната администрация, Общинският съвет реши:

1. Дава съгласие Община Русе да кандидатства с проектно предложение „Изграждане на социални жилища за настаняване на лица от малцинствени групи от населението и социално слаби лица, които не могат да се ползват от условията на жилищното настаняване на Община Русе“ по приоритетна ос 1 „Устойчиво и интегрирано градско развитие“, процедура BG16RFOP001-1.001-039 „Изпълнение на интегрирани планове за градско възстановяване и развитие 2014-2020” на Оперативна програма „Региони в растеж“ 2014-2020;
2. Поема ангажимент за осигуряване на устойчивост на дейностите по проект „Изграждане на социални жилища за настаняване на лица от малцинствени групи от населението и социално слаби лица, които не могат да се ползват от условията на жилищното настаняване на Община Русе“, като социалната услуга „Социални жилища“ ще се предоставя за срок, не по-малък от 5 години след извършване на крайното плащане към бенефициента по проекта;
3. Дава съгласие Община Русе да осигури необходимите собствени средства за съфинансиране и недопустими разходи по проектно предложение „Изграждане на социални жилища за настаняване на лица от малцинствени групи от населението и социално слаби лица, които не могат да се ползват от условията на жилищното настаняване на Община Русе“ в размер до 177 000,00 лв. с ДДС.

**20 Точка**

**Определяне на срок за втора сесия за подаване на документи от кандидатите по Програма „Асистирана репродукция“ на Община Русе за 2017 година**

 **Чл.-кор. проф. Хр. Белоев:** Заповядайте, д-р Константинова.

 **Д-р Т. Константинова:** Уважаеми колеги, във връзка с факта, че от разгледаните 30 двойки подали документи за участие в програма „Асистирана репродукция“ бяха одобрени 28 и останаха от 50-те хиляди лева определени в бюджета по тази програма. Остатъкът е 17 482 лв., комисията единодушно взе решение да предложи на общинския съвет да се проведе втора сесия, на която да бъдат разгледани допълнително заявления от двойки с репродуктивни проблеми, като срока е от 1 юли до 30 септември. И взе решение в рамките на 10 дни, както е по изискванията след последната дата за подаване на документи същите да бъдат разгледани. Надяваме се, че ще подкрепите нашето решение. Благодаря ви.

 **Чл.-кор. проф. Хр. Белоев:** Благодаря. Въпроси и изказвания? Не виждам, режим на гласуване.

**КВОРУМ – 49. С 49 гласа „за”, 0 „против” и 0 „въздържали се” се прие**

**РЕШЕНИЕ № 575**

 На основание чл. 21, ал. 1, т. 12 и т. 23 от ЗМСМА, във връзка с чл. 17, ал. 1, т. 4 от ЗМСМА, Общински съвет - Русе реши:

1. Да се организира втора сесия за прием на документи за разпределяне на останалите средства от бюджетния кредит по Програма „Асистирана репродукция“ на Община Русе за 2017 година.
2. Приемът на документи да се извърши в периода от 01.07.2017 г. до 30.09.2017 г.
3. Определената комисия по Програма „Асистирана репродукция“ да разгледа подадените заявления и да излезе с решение в десетдневен срок след определената крайна дата за прием на документи.

**21 Точка**

**Преобразуване на Помощно училище „Д-р Петър Берон“ – Русе от общинско училище в общински център за специална образователна подкрепа**

 **Чл.-кор. проф. Хр. Белоев:** Госпожа Петрова.

 **Г-жа Ир. Петрова:** Във връзка с новия закон за образование поддържаме предложението.

 **Чл.-кор. проф. Хр. Белоев:** Благодаря. Въпроси и изказвания? Не виждам, режим на гласуване.

**КВОРУМ – 50. С 50 гласа „за”, 0 „против” и 0 „въздържали се” се прие**

**РЕШЕНИЕ № 576**

 На основание чл. 21, ал. 2 във връзка с ал. 1, т.23 и чл. 17, ал. 1, т. 3 от ЗМСМА, §13, ал. 1, във връзка с чл. 49, ал. 2 от Преходните и заключителни разпоредби на ЗПУО, Общински съвет – Русе реши:

1. Дава съгласие ПУ „Д-р Петър Берон“ Русе да се преобразува в общински център за специална образователна подкрепа.
2. Възлага на кмета на Община Русе да изпрати Решението на Общински съвет Русе до Министъра на образованието и науката.

**22 Точка**

**Даване на Разрешение за изработване на проект за подробен устройствен план – план за застрояване на поземлен имот с идентификатор 63427.159.466, находящ се в местността „Конубунар“, гр. Русе**

 **Чл.-кор. проф. Хр. Белоев:** Господин Наков.

 **Г-н Дим. Наков:** Уважаеми общински съветници, на вашето внимание се предлага одобряване на задание, разрешаване изработването на ПУП, план за застрояване за поземлен имот в местността „Конубунар“, на пътя Русе-Варна. Предлаганото застрояване за имотът е смесена складово-обслужваща зона, която съответства на Общия устройствен план. Благодаря ви.

 **Чл.-кор. проф. Хр. Белоев:** Благодаря. Въпроси и изказвания? Не виждам, режим на гласуване.

**КВОРУМ – 49. С 49 гласа „за”, 0 „против” и 0 „въздържали се” се прие**

**РЕШЕНИЕ № 577**

На основание чл.21, ал.2, във връзка с чл.21, ал.1, т.11 от ЗМСМА, чл.124а, ал.1 и чл.124б, ал.1, във връзка с чл.110, ал.1, т.3 от ЗУТ и искане с вх.№№УТ-27-17/04.04.2017г. и 30-7065-1#1/05.05.2017г. от Калоян Цанев Енчев, управител на „АУТО УЗАТО“ ЕООД, Общински съвет – Русе реши:

1. Одобрява задание за проектиране на подробен устройствен план (ПУП) - план за застрояване (ПЗ) на поземлен имот с идентификатор 63427.159.466, находящ се в местността „КОНУБУНАР“, гр. Русе, като с плана за имота се определи смесена обществено обслужваща и складова зона за застрояване /Сос/. Планът за застрояване да се изработи с ограничителни линии на застрояване свободно разположени спрямо границите на имота, на минимум 5 метра от западната външна имотна граница, на минимум 4 метра от южната външна имотна граница и на минимум 3 метра от вътрешните граници на имота;
2. Разрешава изработване на ПУП – ПЗ на поземлен имот с идентификатор 63427.159.466, в съответствие с одобреното в т.1 задание.

**23 Точка**

**Одобряване на задание, разрешаване изработването на подробен устройствен план /ПУП/ - Парцеларен план за техническа инфраструктура извън урбанизираната територия – водопроводно отклонение до ПИ 63427.299.30 в м. „Саръ баир“, землище на гр. Русе**

 **Чл.-кор. проф. Хр. Белоев:** Господин Наков.

 **Г-н Дим. Наков:** Благодаря Ви, господин Председателю. Уважаеми общински съветници, на вашето внимание се предлага одобряване на задание и разрешаване изработването на ПУП, парцеларен план за техническа инфраструктура извън урбанизираната територия – водопроводно отклонение, до поземлен имот в местността „Саръ баир“ от 2 разработени варианта по втори вариант, както и даване предварително ..., по 1-ви вариант. Както и даване на предварително съгласие за утвърждаване на трасето на довеждащата инфраструктура за срок от 1 година. Едно уточнение, в диспозитива и в решението е записано имот 63427.97.11 е общинска частна собственост, всъщност това е общинска публична.

 **Чл.-кор. проф. Хр. Белоев:** Благодаря. Въпроси и изказвания? Не виждам. С направеното предложение за изменение в решението режим на гласуване.

**КВОРУМ – 49. С 49 гласа „за”, 0 „против” и 0 „въздържали се” се прие**

**РЕШЕНИЕ № 578**

 На основание чл. 21, ал. 2, чл. 21, ал. 1, т. 8 и т. 11 от ЗМСМА, чл. 124а, ал. 1, чл. 124б, ал. 1 във връзка с чл. 110, ал. 1, т. 5 от ЗУТ, чл. 126, ал. 6, т. 1 от ЗУТ, във връзка с чл. 21, ал. 5 от ЗОЗЗ, чл. 29, ал. 1 от ЗОЗЗ, чл. 30, ал. 3 от ППЗОЗЗ и искане вх. № УТ-16-25/26.05.2017 г. от ГПК „Наркооп“, Общински съвет - Русе реши:

 1. Одобрява задание и разрешава изработване на подробен устройствен план /ПУП/ – Парцеларен план за техническа инфраструктура извън урбанизираната територия – водопроводно отклонение до ПИ 63427.299.30 в м. „Саръ баир“, землище на гр. Русе по първи вариант на трасето през следните имоти: 63427.112.97 – нива, частна собственост; 63427.112.152 – полски път, общинска публична собственост; 63427.97.10 – пътища четвърти клас, общинска публична собственост; 63427.97.11 – пасище, мера, публична общинска собственост, 63427.299.29 – полски път, общинска публична собственост.

 2. Дава предварително съгласие за утвърждаване на трасе на довеждащата инфраструктура за срок от една година.

**24 Точка**

**Одобряване на задание, разрешаване изработването на подробен устройствен план /ПУП/ - Парцеларен план за техническа инфраструктура извън урбанизираната територия – водопроводно отклонение до ПИ 63427.277.6 в м. „Над линията“, землище на гр. Русе**

 **Чл.-кор. проф. Хр. Белоев: Заповядайте, г**осподин Наков.

 **Г-н Дим. Наков:** Благодаря Ви, господин Председателю. Уважаеми общински съветници, отново на вашето внимание се представя решение, проект за решение, одобряване на задание и разрешаване изработването на ПУП – парцеларен план за техническа инфраструктура извън урбанизирана територия – водопроводно отклонение до поземлен имот в местността „Над линията“ по разработения 1-ви вариант. Както и да се даде съгласие за утвърждаването на трасето на довеждащата инфраструктура за срок от 1 година. Благодаря ви.

 **Чл.-кор. проф. Хр. Белоев:** Благодаря. Въпроси и изказвания? Не виждам. Режим на гласуване.

**КВОРУМ – 50. С 49 гласа „за”, 0 „против” и 1 „въздържали се” се прие**

**РЕШЕНИЕ № 579**

 На основание чл. 21, ал. 2, чл. 21, ал. 1, т. 8 и т. 11 от ЗМСМА, чл. 124а, ал. 1, чл. 124б, ал. 1, във връзка с чл. 110, ал. 1, т. 5 от ЗУТ, чл. 126, ал. 6, т. 1 от ЗУТ във връзка с чл. 21, ал. 5 от ЗОЗЗ, чл. 29, ал. 1 от ЗОЗЗ, чл. 30, ал. 3 от ППЗОЗЗ и искане вх. № УТ-16-26/26.05.2017 г. от „Мегафрукт“ ООД, Общински съвет - Русе реши:

 1. Одобрява задание и разрешава изработване на подробен устройствен план /ПУП/ – Парцеларен план за техническа инфраструктура извън урбанизираната територия – водопроводно отклонение до ПИ 63427.227.6 в м. „Над линията“, землище на гр. Русе по първи вариант на трасето през следните имоти: 63427.181.1 - нива, кооперативна собственост; 63427.181.19 – полски път, общинска публична собственост; 63427.181.24 – път Русе – Велико Търново, държавна публична собственост; 63427.183.18 и 63427.184.29 – полски пътища, общинска публична собственост; 63427.227.12 и 63427.227.19 – пътища IV клас, общинска публична собственост и 63427.227.18 – изоставена орна земя, общинска частна собственост.

 2. Дава предварително съгласие за утвърждаване на трасе на довеждащата инфраструктура за срок от една година.

**25 Точка**

**Промяна в състава на комисии**

 **Чл.-кор. проф. Хр. Белоев:** Иво Пазарджиев.

 **Г-н Иво Пазарджиев:** Уважаеми колеги, във връзка с прекратените пълномощия на Галин Тодоров Григоров като общински съветник, както и във връзка с положената клетва от новия общински съветник Валери Игнатов Матеев предлагам на вашето внимание промяна в състава на: постоянните комисии, на специализираните комисии, както и на представителството на Община Русе във ВиК ООД. Имате предложението пред вас, подкрепям го във вида, в който го имате.

 **Чл.-кор. проф. Хр. Белоев:** Да, благодаря. Въпроси и изказвания? Режим на гласуване.

**КВОРУМ – 48. С 48 гласа „за”, 0 „против” и 0 „въздържали се” се прие**

**РЕШЕНИЕ № 580**

 На основание чл. 21, ал.1, т.1, т. 9 и т. 23 от ЗМСМА и чл.39, ал.1 и ал.3 от Правилника за организацията и дейността на Общински съвет – Русе, неговите комисии и взаимодействието му с общинската администрация, чл. 137, ал. 6 от ТЗ, чл. 8, ал. 1 – 5 от Наредбата за устройство и работата на органите за приватизацията и следприватизационен контрол и чл. 27, ал. 1 от Наредба № 1 за общинската собственост, Общинският съвет реши:

1. Освобождава Галин Григоров като член на Постоянната комисия по земеделие и екология, като на негово място избира Владо Владов.
2. Освобождава Нина Крушева като член на Постоянната комисия по икономическа и инвестиционна политика, като на нейно място избира Валери Матеев.
3. Освобождава Ивета Георгиева като член на Постоянната комисия по комунални дейности, като на нейно място избира Валери Матеев.
4. Освобождава Владо Владов като член на Постоянната комисия за установяване конфликт на интереси, като на негово място избира Ивета Георгиева.
5. Освобождава Галин Григоров като член на Постоянната комисия по бюджет и финанси, като на негово място избира Нина Крушева.
6. Освобождава Галин Григоров като член на Комисията по приватизация и следприватизационен контрол, като на негово място избира Иво Пазарджиев.
7. Освобождава Иво Пазарджиев като член на Комисията по общинска собственост, като на негово място избира Владо Владов.
8. Прекртява пълномощията на Галин Григоров като представител на Община Русе в общото събрание на „ВиК“ ООД, като на негово място избира Мариета Волф.

**26 Точка**

**Питания на общински съветници**

 **Чл.-кор. проф. Хр. Белоев:** Питане от общински съветници, кой ще го постави? Иво Пазарджиев? (коментар от зала не се чува) Владо Владов.

 **Г-н Вл. Владов:** Уважаеми колеги ...

 **Чл.-кор. проф. Хр. Белоев:** Моля за тишина.

 **Г-н Вл. Владов: ... през** месец юни 2017 г. беше осъществен прием на ученици в първи клас в учебните заведения на територията на Община Русе. В тази връзка бяхме сигнализирани от множество граждани за порочни практики от страна на родители, които извършват манипулативни действия, с цел децата им да бъдат приети не в училището, което се намира в района, където живеят, а в такова което считат за „по-елитно”. Множество родители се регистрират заедно с децата си като жители на с. Басарбово, тъй като ОУ „Иван Вазов” е средищно училище за децата от селото.

 **Чл.-кор. проф. Хр. Белоев:** Моля за тишина.

 **Г-н Вл. Владов:** По този начин биват ощетявани деца, които живеят непосредствено до учебното заведение. Тази практика съществува и по отношение на други учебни заведения, като отново се извършват адресни регистрации в района на съответното училище. След разговори с гражданите установихме, че най-желаните учебни заведения за прием в първи клас в гр. Русе са: СУЕЕ „Св.Константин-Кирил Философ”, ОУ „Любен Каравелов”, ОУ „Иван Вазов” и ОУ „Отец Паисий”. Нашите въпроси към Вас са следните: колко са разкритите паралелки в първи клас в горепосочените училища за 2017/2018 учебна година? Какъв е броят на местата в паралелките в първи клас в същите тези училища за същата тази година? За колко от приетите ученици в първи клас за учебната 2017/2018 година в горепосочените училища се целодневна организация на учебния ден? Има ли подадени жалби от родители до Община Русе, във връзка с приема на учениците в първи клас и констатирани ли са нарушения? Осъществила ли е общинска администрация контрол по спазването на реда за приемане на ученици в първи клас в общинските училища на територията на Община Русе? Получила ли е Община Русе финансиране за ОУ „Иван Вазов” като приемник на закритото училище „Христо Ботев“ в с. Басарбово по модул „Оптимизиране на училищната мрежа“ от Национална програма „Оптимизация на училищната мрежа“ и ако е получила какъв е размерът му? Моля да ни бъде представена справка за всички приети ученици в училищата: „Св. Константин-Кирил Философ”, „Любен Каравелов”, „Иван Вазов” и „Отец Паисий” за учебната 2017/2018 г., в която справка да бъде отразена датата, на която е извършена регистрацията им по постоянен и по настоящ адрес. Благодаря.

 **Чл.-кор. проф. Хр. Белоев:** Благодаря.Има подготвен отговор по питането. Господин Григоров.

**Г-н Ив. Григоров:** Относно питане от Иво Пазарджиев и Владо Владов – общински съветници от групата на „Патриотите ВМРО, Глас Народен“. В Община Русе постъпи питане, наш входящ номер от 15.06.2017 г. от Иво Пазарджиев и Владо Владов – общински съветници от групата на „Патриотите ВМРО, Глас Народен“. Същото е във връзка с осъществен прием на ученици в първи клас в учебните заведения на територията на Община Русе за учебната 2017/2018 година. С Решение № 486 на Общински съвет - Русе, прието с Протокол № 20/23.03.2017 г., са приети Правила за прием на деца в първи клас в общинските училища на територията на град Русе. Същите са съобразени с изискванията на Наредба № 10 от 01.09.2016 г. за организацията на дейностите в училищното образование за осъществяване на прием в първи клас за всяко населено място с повече от едно училище. При изработването на Правилата за прием са спазени принципите на необходимост, обоснованост, предвидимост, откритост, съгласуваност, субсидираност, пропорционалност и стабилност. Същите са споделени със заинтересованите на различни нива. Проектът на Правилата е изготвен от работна комисия, в която освен служителите на общинска администрация са включени директори на училища, представители на постоянната комисия по образование и наука към Общински съвет – Русе и представител на РУО-Русе, а именно: Иван Григоров – зам.-кмет „Хуманитарни дейности“ в Община Русе – председател и членове в състав: Ирена Петрова – директор дирекция „Култура и образование“ в Община Русе; Сашо Щерев – началник отдел „Образование, младежки дейности и спорт“ в Община Русе; Кремена Кръстева – инспектор в отдел „Образование, младежки дейности и спорт“ в Община Русе; Димитър Райнов – началник на Регионалното управление на образованието – Русе; Пенчо Милков – член на постоянната комисия образование и наука ОбС-Русе; Росица Георгиева – член на постоянната комисия образование и наука ОбС-Русе; Елка Симеонова – член на постоянната комисия образование и наука ОбС-Русе и зам.-директор на СУЕЕ „Св. Константин-Кирил Философ“ – Русе; Гюлвер Ибрям – старши юрисконсулт отдел „Правно-нормативно обслужване“ в Община Русе; Галин Ганчев – директор на СУ „Васил Левски“ – Русе; Биляна Алексиева – директор на ОУ „Отец Паисий“ – Русе; Станислав Георгиев – директор на СУ „Възраждане“ – Русе; Теодор Коцев – директор на СУ „Христо Ботев“ – Русе; Теодора Йорданова – директор на ОУ „Иван Вазов“ – Русе; Гергана Григорова – директор на ОУ „Васил Априлов“ – Русе. С Правилата са регламентирани условията и редът за прием на учениците в първи клас и с тяхното приемане са въведени ясни и прозрачни правила за прием във всички общински училища, намиращи се на територията на град Русе като е постигната по-добра информираност на родителите при кандидатстването за прием на децата в първи клас. Постигната е по-голяма яснота, коректност, публичност и обективност при кандидатстване, класиране и записване на децата в първи клас. Правилата въвеждат единни критерии за прием на деца в първи клас във всички общински училища, с което се гарантира равнопоставеност на всички кандидати. По първи въпрос - разкритите паралелки в СУЕЕ „Св. К.-Кирил Философ“ Русе са четири, в ОУ „Иван Вазов“ Русе са три, в ОУ „Отец Паисий“ Русе са три, в ОУ „Любен Каравелов“ Русе са три. По втори въпрос - броят на местата в паралелките се определя с НАРЕДБА № 7 от 29.12.2000 г. за определяне броя на паралелките и групите и броя на учениците и на децата в паралелките и в групите на училищата, детските градини и обслужващите звена съгласно изм. в ДВ, бр. 27 от 2008 г. По трети въпрос - за всички учебни заведения, намиращи се на територията на град Русе, включително и изброените от г-н Пазарджиев и Владов училища е създадена организация за 100%-ов обхват на децата и целодневна форма на обучение. По четвърти въпрос - за ОУ „Любен Каравелов“ няма постъпили жалби в Община Русе. След направена проверка в училището не са констатирани подадени жалби към директора, както и нарушения за прием за първи клас за учебната 2017/2018 г. За ОУ „Отец Паисий“ – Русе по е-mail е постъпило в Община Русе питане от г-жа Димка Николаева. След направена проверка в училището е установено, че дъщерята на г-жа Николаева е с 4 точки, получени по настоящ адрес на майката и месторабота, които не са достатъчни за прием в първи клас в ОУ „Отец Паисий“. Детето на второ класиране е прието и записано в СУ „Възраждане“ Русе. За ОУ „Иван Вазов“ Русе и в Община Русе са постъпили две жалби, същите са входирани и в училището. При направена проверка е установено, че жалбата на г-жа Емилия Каменова-Чиликова е разглеждана три пъти от комисията по прием и класиране на ученици, кандидатствали в първи клас в ОУ „Иван Вазов“. Според Правилата за прием на учениците, кандидатствали за 1 клас, в случаите, когато броят на кандидатстващите ученици, отговарящи на еднакви критерии – с равен брой точки е по-голям от броя на свободните места, се прилага Критерий К2. Взема се най-късото разстояние в метри по настоящия /постоянен адрес/ на родителите/настойниците до училището. Най-късото разстояние е измерено от училищната комисия по приема, по данни на Google Maps – пешеходен маршрут. В случая на г-жа Чиликова разстоянието, което отчита Google Maps е 800 м. Поради факта, че класиралите се ученици на второ класиране са седем, детето Кристиан Росенов Чиликов е на 30-място, той не попада в списъка с приетите ученици в първи клас. Втората жалба е със същия казус, дете, не е прието на второ класиране поради факта, че класиралите се ученици са 7, а детето е на 9-то място след прилагането на Критерий К2. За СУЕЕ „Св. Константин-Кирил Философ“ – Русе в Община Русе са постъпили 11 жалби и възражения след обявяване на първо класиране. При извършената проверка от отдел „Образование, младежки дейности и спорт“ е установено, че същите са депозирали и до директора на училището. В осем от тях се визира приема на ученици в паралелка с изучаване на английски език и родителите подават оплакване, свързано с недостатъчния брой точки, които събират техните деца за най-желаната паралелка в СУЕЕ. След втори етап на класиране в училището от 11 деца на жалбоподатели, седем са приети в училището, останалите четири деца не са класирани поради недостатъчен брой точки. По шести въпрос - при закриване на ОУ „Христо Ботев“ с. Басарбово, съгласно Решение №540/25.03.2005 г. на Общински съвет Русе, ОУ „Иван Вазов“ приема учениците от горепосоченото училище. С Постановление №84 на Министерски съвет от 2009 г. за приемане на Списък на средищните училища в Република България - ОУ „Иван Вазов“ получава статута на средищно училище и е задължено да обучава учениците с адресна регистрация в с. Басарбово. Национална програма „Оптимизация на училищната мрежа“ е приета с Решение № 339 от 26.05.2008 г. на Министерски съвет за актуализиране на национални програми за развитие на средното образование – 2008 г. Училище „Иван Вазов“ не е финансирано по модул „Оптимизиране на училищната мрежа“, а получава средства като средищно училище за обезпечаване целодневното обучение на пътуващите ученици, храна и транспортни разходи. Във връзка с предоставяне на информация и поименна справка за всички приети деца за учебната 2017/2018 г. в горецитираните училища, в която да бъде отразена датата, на която е извършена регистрацията им по постоянен и по настоящ адрес Ви информирам за следното: Съгласно легалната дефиниция, посочена в чл. 2, ал. 1 от ЗЗЛД, лични данни са всяка информация, отнасяща се до физическо лице, което е идентифицирано или може да бъде идентифицирано пряко или непряко чрез идентификационен номер или чрез един или повече специфични признаци. Предоставяне на лични данни по смисъла на ЗЗЛД е допустимо и законосъобразно единствено в случаите, когато е налице поне едно от посочените в разпоредбата на чл. 4, ал. 1 от Закона за защита на личните данни условия. Възможни условия за допустимост на обработването са осъществяването на задача в обществен интерес (чл. 4, ал. 1,т. 5 от Закона за защита на личните данни), както и разпоредбата на чл. 4, ал. 1, т. 6 от ЗЗЛД – обработването е необходимо за упражняване на правомощия предоставени по закон на лицето, на което се разкриват данните. Предоставянето на информацията посочена като „**поименна справка“** за всички приети ученици в посочените училища с отразяване на датата, на която е извършена регистрацията им по постоянен и настоящ адрес не е в съответствие с принципите за обработване на лични данни съгласно ЗЗЛД. Считам, че не е налице основание за предоставяне на лични данни по питането на общинските съветници в частта, касаеща датата на настоящия и постоянния адрес на децата. Относно предоставяне на информация за имената на улиците и техните номера, които формират района на всяко училище от град Русе, което извършва прием на ученици в първи клас за учебната 2017/2018 г. Ви информирам, че същата е част от Правилата за прием на децата в първи клас в общински училища на територията на град Русе, Приложения №2-17. С уважение – Пламен Стоилов.

**Чл.-кор. проф. Хр. Белоев:** Благодаря. Иво Пазарджиев.

 **Г-н Иво Пазарджиев:** Уважаеми колеги, едва ли има някой от вас, който да не знае, че тая година има сериозен проблем на приема на ученици в 1 клас на учебните заведения. Видяхте, обаче че според заместник-кметът Иван Григоров всичко е много добре, няма никакъв проблем. От три страници отговор, който получавам, 2/3 от тях е абсолютно излишна информация, която се чете тука с цел да ви стане скучно, въобще да не искате да слушате тоя отговор. Прочита ни се поименен състав на комисия, абсолютно излишно и губене на време на общинските съветници. Аз, обаче ще задам два уточняващи въпроса, първо по отношение на трети въпрос, казвате, че за всички учебни заведения, намиращи се на територията на Община Русе е създаден 100 %-ов обхват на децата за целодневна форма на обучение. Примерно, ако има 3 паралелки каква част от тях се обучават целодневно, колко групи от тия 3 паралелки се обучават целодневно? И по отношение на отговора ви във връзка с последния абзац, където ми казвате къде са уточнени имената на улиците и техните номера. Кажете ми за ОУ „Христо Смирненски“ в Долапите кой му е района и къде трябва да учат децата от Средна кула, защото май има някакъв пропуск там.

 **Чл.-кор. проф. Хр. Белоев:** Да, благодаря. Господин Щерев.

 **Г-н С. Щерев:** Мисля, че за квартал Долапите нещата са ясни, децата от квартал Долапите си учат в Долапите. Квартал Средна кула приемащо училище или средищно училище е училището в Долапите. Ако не сте били на предни сесии, когато сме приемали средищните училища там е уточнено. (коментар от зала не се чува) Средищно е в Долапите. (коментар от зала не се чува) Не е средищно, приемащо е, извинявайте.

 **Чл.-кор. проф. Хр. Белоев:** Да, благодаря. Господин Пазарджиев.

 **Г-н Иво Пазарджиев:** Разбира се не съм доволен от отговора, това не беше отговор, което г-н Щерев го даде. Не е ясно в това училище кои деца трябва да бъдат записани, има пропуск според мене. Единственото, което съм доволен, че стана ясно, че ОУ „Иван Вазов“ не е получило някакви допълнителни средства като приемащо училище на училището в село Басарбово, получава нормално средствата, които получава всяко средищно училище целево всяка година. Защото в общественото пространство вече витаят слухове колко много пари е получило Иван Вазов, когато е станало приемно. Благодаря.

 **Чл.-кор. проф. Хр. Белоев:** Благодаря.

**27 Точка**

**Изказване на Мариян Димитров – вх.№ 430/16.06.2017 г.**

 **Чл.-кор. проф. Хр. Белоев:** Изказване на Мариян Димитров. То е питане (изказване), питане е по-скоро, тъй като то е писмено формулирано. Заповядайте.

 **Г-н М. Димитров:** Уважаеми общински съветници, уважаеми г-н Председател, благодаря на кмета Пламен Стоилов затова, че понякога се вслушва в моите критики. След като миналата година поисках оставката на зам.-кмета по културата Иван Григоров, то тази година най-после концерта по повод 24-ти май Ден на българската просвета беше от песни само на български език. Ще се радвам още повече, ако след време имам повод да поздравя кмета затова, че е спрял краденето в Община Русе, това досега не е факт. Правя изказване относно поредният ремонт на плочките на изключително скъпия централен площад в Русе. Хората се възмущават, че местната власт сменя за пореден път плочките на площада. Виждам такива безсмислени разходи в цяла България. Първата работа на всеки кмет е да открадне от площада, да вземе комисионна, да нахрани свои фирми. Местната политика не се гради върху нуждите на хората, а върху нуждите на управляващата партия и нейната клиентела – това са думи на г-жа Костадинка Кулева, евродепутат от партия Сили за Гърция. Дали това не се отнася и за управляващата партия ГЕРБ в Русе? Близо 11 милиона европейски общински пари струваше ремонта на централния площад в Русе, при който преди 6 години бяха сменени старите, но здрави плочки на площада. При всяка рязка промяна на времето: сняг, студ или горещини плочките от китайски гранит и мрамор се разлепят, някои от тях се напукват или счупват. Всяка година се правят най-малко по 2 ремонта на площада – пролетен и есенен. Не правят изключение 2016-та и 2017-та. Преди 24-ти май бяха ремонтирани няколко стотин квадратни метра от площада, но въпреки това и днес има повредени, дори липсващи плочки. Очевидно има проблем с качеството на ремонта на площада, а дадената гаранция от изпълнителя Консорциум Русе изтече през 2015-та и всички ремонти вече са за сметка на русенските данъкоплатци. Назначената със заповед на кмета през 2014 г. комисия се произнесе за причините, поради които плочките се отлепят и чупят, набеляза мерки, за да могат дефектите трайно да се отстранят. Община Русе твърди, че е изпълнила всички направени предписания. Общината бе глобена с 550 000 лв., заради дискриминационни условия по обществената поръчка за площада. Но въпреки това 7 общински чиновници участвали в управлението на проекта получиха премии от 78 000 лв. за добре свършена работа. Питам Ви, какъв е размера на дължимата и на изплатената сума от Община Русе за извършените ремонти на площада през 2016-та и 2017-та до този момент? Защо след като Община Русе твърди, че са изпълнени всички направени предписания от комисията още през 2014-та сезонните ремонти на площада пак продължават със същата интензивност? Дали тези ремонти не се дължат на некачествени строително-монтажни работи от Консорциум Русе като липса на достатъчни по размер, брой, там и големина фуги или използването на евтини, но неподходящи за площада строителни материали и смеси? Какви суми през 2016-та и 2017-та са изплатили снегопочистващите фирми за възстановяване на нанесените от тях щети, ако има такива? Каква е съдбата на 120 броя морски кончета – пръскалки демонтирани за профилактика преди години от шадравана пред общината и кога ще възстановим неговия автентичен вид? Пръскалките казват, че се намират в склада на Паркстрой.

 **Чл.-кор. проф. Хр. Белоев:** Благодаря. Господин Стоилов.

 **Г-н Пл. Стоилов:** Преди отговорът на заместник-кмета Наков, господин Председател, искам официално запис от изказването на г-н Димитров. За пореден път си позволява клевети по Община Русе, нека да ги докаже в съда, ако не аз ще дам дарение за децата с глобата, която ще трябва да плати.

 **Чл.-кор. проф. Хр. Белоев:** Да, благодаря. Записът ще бъде предоставен. Заповядайте, г-н Наков от името на кмета.

 **Г-н Дим. Наков:** Благодаря Ви, господин Председателю.Уважаеми г-н Димитров, във връзка с поставените въпроси във Ваше питане Ви уведомявам следното: по въпрос №1 Какъв е размера на дължимата и на изплатената сума от Община Русе за извършените ремонти на площад „Свобода“ през 2016 г. и 2017 г.? Отговор - във връзка с изложеното във Вашето питане, Ви информирам, че гаранционните срокове за обект: „Реконструкция, рехабилитация и модернизация на градска зона за отдих – Централна градска градина” са изтекли през месец октомври 2016 г., а не, както сте посочил, че същите са изтекли през 2015 г. Преди изтичането им, всички дефекти към него момент, са отстранени гаранционно за сметка на изпълнителя. Към настоящият момент не са извършвани плащания за ремонт на декоративните настилки на площад „Свобода”, тъй като в момента тече първият извънгаранционен ремонт и същият не е приключил. Втори въпрос - Защо след като Община Русе твърди, че са изпълнени всички направени предписания от експертната комисия още през 2014 г., сезонните ремонти продължават със същата интензивност. Отговор - Община Русе е изпълнила предложенията на комисията, като е ограничила посочените неблагоприятни въздействия от изброените фактори. В резултат на горното се наблюдава значително редуциране на засегнатите участъци, съответно и намаляване на обема на извършваните ремонтни дейности. В тази връзка всяка година след приключване на зимния сезон се назначава комисия от експерти на общинска администрация, която констатира състоянието на декоративните настилки на градския площад „Свобода” и издава съответните предписания. Въпрос № 3 - Дали тези ремонти не се дължат на некачествени строително-монтажни работи от изпълнителя на проекта като липса на достатъчен по размер и брой фуги или използването на евтини, но неподходящи строителни материали? Отговор - както вече Ви е отговорено на предишно питане, за справка питането е с дата 20.03.2015 г., до този момент не са установени некачествено извършени строително-монтажни работи по проект „Реконструкция, рехабилитация и модернизация на градска зона за отдих – Централна градска градина”. Както в периода на изпълнение на проекта, така и в неговия период на устойчивост, който вече е изтекъл, от страна на управляващия орган също не са постъпили сигнали за некачествено извършени строително-монтажни работи. Всички заложени СМР по проекта са изпълнени и приети съобразно одобрените инвестиционни проекти и издаденото разрешение за строеж. Съгласно чл. 142, ал. 4 от Закона за устройство на територията, всички части на инвестиционните проекти, които са основание за издаване на разрешението за строеж, се оценяват за съответствието им с основните изисквания към строежите. За да бъде разрешено ползването на даден обект, според действащото законодателство на Република България, вложените строителни материали следва да притежават декларация за съответствие. В тази връзка считам, че ползваните строителни материали са отговаряли на съответните нормативи за качество към момента на строителство. Въпрос № 4 - какви суми през 2016 г. и 2017 г. са изплатили снегопочистващите фирми за възстановяване на нанесените от тях щети, като ремонт на декоративните настилки и линейните оттоци, бордюрите и счупените стъкла на вградените в настилките осветителни тела и други подобни? Отговор - Община Русе има сключени договори за дейностите по снегопочистване с изпълнител: „РПС – Русе Пъблик Сървисиз“ ЕООД и предмет „Поддържане чистотата и проводимостта на дъждоприемните шахти, в т.ч. снегопочистване и зимно поддържане на териториите за обществено ползване на гр. Русе“ и Консорциум „ПАРКСТРОЙ“ - ДЗЗД с предмет „Поддържане и облагородяване на зелените площи – общинска собственост на територията на гр. Русе“. Съгласно договорните отношения, ако в резултат от неизпълнение на задължение от страна на изпълнителя, бъде заведен иск срещу Възложителя от трета страна, изпълнителят възстановява на Възложителя всички претърпени от него вреди, разноски и/или разходи. За периода 2016 - 2017 г. отдел „ Екология“ няма данни за нанесени щети на общинска собственост от горепосочените фирми. Счупените стъкла на вградените в настилките осветителните тела са в резултат на вандалски прояви от страна на гражданите. И последен 5 въпрос - каква е съдбата на 120 броя морски кончета – пръскалки, демонтирани за профилактика преди години от шадравана пред общината и кога ще възстановите автентичния вид на проекта? Отговор - След извършена проверка в Община Русе не са открити документи относно монтирането и демонтирането на визираните от Вас пръскалки – морски кончета.

 **Чл.-кор. проф. Хр. Белоев:** Благодаря ви, поради изчерпване на дневния ред закривам заседанието. Приятен ден желая на всички.

Забележка: Протоколите с резултатите от поименното гласуване по точки 1, 2, 3, 4, 5, 6, 7, 8. 9, 10, 11, 12, 13, 14, 15, 19, 23, 24 и 25 от дневния ред са част от настоящия протокол и по силата на чл. 96, ал. 2 от Правилника за организацията и дейността на Общински съвет-Русе, неговите комисии и взаимодействието му с общинската администрация са приложени към него.

**ИЗГОТВИЛ: ПРЕДСЕДАТЕЛ:**

**/П. Денчева-Лукова/ /чл.-кор. проф. дтн Хр. Белоев/**